
SUMMARIUM, 


Magnus est valor auctoritatis in educatione populi. Natura enim 
humana socialis est. Ex societate autem tanquam proprietas necessaria 
resultat auctoritas, sine qua societas existere non potest. Tam nume- 
rcsa sunt subiecta auctoritatis in familia, civitate, Ecclesia et societa- 
tibus liberis, ut relative parvus sit numerus nominum, qui sine ulla 
auctoritate inveniuntur. Enumerantur causae destructionis auctoritatis 
in regionibus nostris: natura humana corrupta, massones, commu- 
nismus, crisis auctoritatis, ipsa subiecta auctoritatis necnon traditionalis 
educatio populi nostri in spiritu oppositionis. Omnium causarum ultima 
maximi momenti videtur esse. Exponitur relatio fratrum: Stephani et 
Antonii Radić erga auctoritatem. In programmate politico eorum mul- 
tum aestimatur auctoritas, in praxi autem Antonius auctoritatem saepe 
crisi subiiciebat. Strenuissima propugnatrix auctoritatis Ecclesia catho- 
lica est. Nostris temporibus, sicuti etiam  saeculis elapsis, Eccle- 
sia catholica est audacissimus defensor auctoritatis civilis, familiaris et 
suae ipsius. Ultimo commendantur media ad auctoritatem salvandam 
atque augendam: imprimis honor debitus Deo, auctoritati supremae, ex- 
hibeatur, deinde omnes functionares societatum et debita scientia et 
bonis moribus imbuti sint. Factor magni momenti sunt scholae, et ul- 
terius sincera collaboratio civitatum cum Ecclesia catholica. 


Svjetski je rat u temeljima potresao mnoge duhovne vred- 
note ljudskoga društva. Pao je idealizam. Oslabljuju plemenite 
težnje za naukom. Gubi se ljubav prema umjetnosti. A u koliko 
postoji volja za naukom i umijećem, biva to više na komercijal- 
noj bazi — radi kruha, odnosno položaja — nego iz težnje, da se 
ljudsku zajednicu obogati i zaduži nečim trajne vrijednosti i 
neumrle uspomene. Mjesto kršćanskoga je univerzalnoga altru- 
izma nastupio u društvu poganski egoizam, mjesto povjerenja 
strahovito sumnjičenje, mjesto uzvišene ljubavi podla mržnja, 
koja radi na istrebljenju neprijatelja. 


No najgore je prošao auktoritet. Nestaje ga ne samo iz 
svagdanjega saobraćaja i društava, koja su ljudi svojom slo- 
bodnom voljom osnovali pak ih mogu kad god hoće i raspu- 

stiti, nego i u obitelji i u državi, tim nužnim društvima, koja 
počivaju na samom naravnom zakonu, koji je od svih zakona 
najjači i najsvetiji. Ljudi se u modernim državama vladaju 
prema auktoritetu kao da je uzakonjena Rousseau-ova! teorija, 
po kojoj narav određuje čovjeka na samotan, a ne na dru- 
štven život. Društveni bi ili državni život bio plod slobodnog 
ugovora, koji mogu ljudi upravo tako razvrći kako su ga i 
sklopili. Jer je nemoguć povratak k primitivnom — samotnom 
životu, to bi zakonodavstvo trebalo osigurati pojedincu u državi 
punu slobodu u razvoju njegove individualnosti. 


Svrha je naše rasprave dokazati, da sama narav upućuje 
čovjeka na zajednički život; da je u društvu auktoritet nužna 
vlastitost, koja izvire iz same naravi društva; da je društvo 
to jače, što je auktoritet veći; konačno, potrebno je pokazati 
sredstva i načine, kako valja narod odgajati, da poštuje aukto- 
ritet, bez koga je nemoguć svaki ljudski saobraćaj. 


I. Čovjek je društveno biće. 


1. Čovjek dolazi na svijet u takovim životnim okolnostima, 
da treba za uzdržavanje mnogo stvari, kojih si sam ne može 
privrijediti. Životinje sama priroda oblači i naoružava. Njima 
daje jaki instinkt, po kome nepogrješivo teže za onim što im 
koristi, a izbjegavaju što im škodi. Životinje upućuje sama 
narav, kako će si gnijezda graditi, hranu tražiti i lijekove naći. 
Kod čovjeka svega toga nema. Čovjek se rađa bez odijela. 
Hranu i stan mu drugi daju. Nekoje će si od životnih potreba 
moći sam namiriti tek kasnije kad odraste i to nakon dugoga 
vremena i teških životnih borba. A svim životnim zahtjevima 
sam po sebi ne će moći nikada udovoljiti. Prema tome je čo- 
vjek nužno upućen na drugoga. Priroda ga nuka da živi u 
društvu. 


1 Za Rouseau-a veli M. de Wulf: >J. J. Rousseau accomplit sur le 
terrain du droit naturel Poeuvre entreprise par Montesquieu dans le 
domaine du droit politique. L'ćtat de nature, ou Phomme est naturelle- 
ment bon, est la vie solitaire. L'ćtat social, basć sur un contract, a amene 
Ja division du travail, la proprićtć individuelle, Vin€egalit€ des situations, 
et a mis fin A ce bonheur. Comme il est impossible de faire retour 
a Fćtat de nature, il faut s'en rapprocher, en supprimant ce qui est 
factice, et en assurant par un ensemble de droits et de libert€s impre- 
scriptibles, le libre essor de Vindividualit€. Rousseau fonde sur le sen- 
timent naturel une morale et une philosophie de la religion. De son vi- 
vant il vit ses idćes envahir les masses; ses principes ont hatć la Revo- 
lution.« (Trait€ ćl€m. de philos. II 97). 

Sv. Toma Akvinac* razvija pitanje društvenosti ljudske 
naravi ovako: »Naturale est homini, ut sit animal sociale et 
politicum, in multitudine vivens, magis etiam quam omnia 
alia animalia, quod quidem naturalis necessitas declarat. Aliis 
enim animalibus natura praeparavit cibum, tegumenta pilo- 
rum, defensionem, ut dentes, cornua, ungues vel saltem velo- 
citatem ad fugam. Homo autem institutus est nullo horum sibi 
a natura praeparato, sed loco omnium data est ei ratio, per 
quam sibi haec omnia officio manuum posset praeparare, ad 
quae omnia praeparanda unus homo non sufficit. Nam unus 
homo per se sufficienter vitam transigere non posset. Est igi- 
tur homini. naturale, quod in societate multorum vivat. Am- 
plius, aliis animalibus insita est naturalis industria ad omnia 
ea, quae sunt eis utilia vel nociva, sicut ovis naturaliter aesti- 
mat lupum inimicum. Quaedam etiam animalia ex naturali 
industria cognoscunt aliquas herbas medicinales, et alia eorum 
vitae' necessaria. Homo autem horum, quae sunt suae vitae 
necessaria, naturalem cognitionem habet solum in communi, 
quasi eo per rationem valente et universalibus principiis ad 
cognitionem singulorum, quae necessaria sunt humanae vitae, 
pervenire. Non est autem possibile, quod unus homo ad omnia 
hujusmodi per suam rationem pertingat. Est igitur necessarium 
homini, quod in multitudine vivat, et unus ab alio adiuvetur, 
et diversi diversis inveniendis per rationem occuparentur, puta, 
unus in medicina, alius in hoc, alius in alio«. 


Kardinal Belarmin? umno opaža: »Bruta quidem sunt a 
natura ita instructa, ut possint sibi sigula sufficere, homo tam 
multis rebus indiget, ut solus vivere nullo modo possit. Nam 
bruta nascuntur vestita, et armata, et aestimativam habent ita 
determinatam ad omnia, quae sibi conveniunt, ut naturaliter 
sine ullo doctore statim noverint nidos aedificare, alimenta 
quaerere, et medicinam etiam sibi ipsis facere. At homo nasci- 
tur sine vestibus, sine domo, sine alimentis, omnium rerum 
egenus; et quamquam habet manus et rationem, quibus omnia 
instrumenta parare potest, tamen singula longum tempus re- 
quirunt, et adeo longum, ut sit impossibile sibi unum hominem 
sufficere ad omnia; praesertim cum nascamur rudes, et artes 


2 S. Thomas Aquin.: De regimine principum, 1. 1. c1. 
š S. Robertus Card. Bellarminus: De Laicis, c. 5. 


4 Dr. Janko Penić: 


magis doctrina, quam experientia discantur. Ergo necesse est, 
ut simul vivamus, et unus alium iuvet«. 

2. Kad bi si čovjek i mogao sam pribaviti sve ono, što mu 
je potrebno za život, ipak mu je nuždan život u zajednici, da 
se može zaštiti i obraniti od raznovrsnih napadaja i nepravda, 
koje dolaze od prirode, životinja i ljudi. Prirodne su nepogode: 
zima, poplava, nerodica i slično, takove i tolike, da je čovjek 
sam u borbi s njima posve nemoćan. Životinje su čovjeku u 
mnogim krajevima još i danas tako opasne, da im se čovjek 
jedva i u društvu s drugima opire. A nepravde su opet sa 
strane ljudi tolike, da ih se uza sve moderno zakonodavstvo i 
uza svu savršenost socijalne organizacije ne možemo dosta 
čuvati. 

Kardinal Belarmin* upozoruje: »Etiamsi quisque sufficeret 
sibi ad vivendum, tamen numquam sufficeret ad protegendum 
se ab impetu ferarum et latronum, sed ad hoc necesse est con- 
venire et collatis viribus resistere«. 

3. Kad bi čovjek živio izvan društva, bio bi lišen mnogoga 
znanja, raznovrsnoga umijeća i mnogih kreposti. Kad bi čo- 
vjek živio samotno, ne bi bilo ni škola ni odgojnih zavoda. A 
baš su škole i odgojni zavodi najveći rasadnici znanja, umi- 
jeća i svih naravnih i vrhunaravnih kreposti: »Licet homo 
sufficeret sibi etiam contra hostes, tamen semper maneret 
rudis, et expers sapientiae et iustitiae multarumque aliarum 
virtutum, cum tamen ad hoc nati simus, ut mentem et volun- 
tatem praecipue exerceamus. Nam scientiae et artes longo 
tempore et a multis inventae sunt, et sine doctore percipi non 
possunt. Iustitia autem nonnisi in societate exerceri potest, 
cum sit virtus constituens aequitatem inter plures«.5 

4. I dar govora upućuje čovjeka na društveni život. Ma 
kakav bio prvotni govor kod čovjeka, on je naravno čovječje 
svojstvo i spada na cjelovitost naravi. Govorom saopćuje čovjek 
svoje misli i osjećaje drugome. Prema tome govor po naravi 
stvari traži društvo. Govor je silno sredstvo za usavršivanje i 
sticanje društvenih veza: »Hoc etiam evidentissime declaratur 
per hoc, quod est proprium hominis locutione uti, per quam 
unus homo aliis suum conceptum totaliter posset exprimere. 
Alia quidem animalia exprimunt mutuo passiones suas in com- 


a S. Robertus Card. Bellarminus: L. c. 
5 S, Robertus Card. Bellarminus: L. c. 

muni, ut canis in latratu iram, et alia animalia passiones suas 
diversis modis. Magis igitur homo est communicativus alteri, 
quam quodcumque aliud animal, quod gregale videtur, ut grus, 
formica et apis. Hoc ergo considerans Salomon in Ecelesiastae 
ait: Melius est esse duos quam unum, habent enim emolu- 
mentum mutuae societatis«.$ 

Za Belarmina je dar govora tolik dokaz za društvenost 
ljudske naravi, da je po njegovu mišljenju čovjek, koji bi sa- 
motno živio, ili životinja ili Bog. »Donum loguendi et audiendi, 
id est, percipiendi distincte verba, quorsum homini collatum 
est, si debeat solitarius vivere? Et si quis solitarius vivat, aut 
esse bestiam, aut Deum, id est, aut minus aut maius homine«.7 

5. Dnevno je iskustvo svjedokom, da u čovjeku postoji 
naravna težnja, kojom ljubi druge ljude. Čovjek se boji sa- 
moće, a veseli se zajedničkom životu. Upravo tjeskobno traži 
drugoga, komu će saopćiti svoje radosti i svoje jade. Veseli se 
tuđoj radosti, a žalosti se nad tuđom nesrećom. Suosjeća s 
drugima u bijedi i od svoga otkida, da drugome pomogne. 
Iskreno se veseli kad može drugoga čime razveseliti. 

Štaviše, čovjek osjeća i dužnost ljubiti druge ljude. Mnogi 
su i raznovrsni načini i forme, u kojima se vrši ova dužnost: 
ljubiti druge ljude. Konačno se ova dužnost svodi na najjedno- 
stavniji propis prirodnoga reda: Što ne ćeš da tebi drugi čini, 
ne čini ni ti njemu. 

6. Najzad je nepobjednim dokazom socijalnosti ljudske 
naravi i empirijska antropologija. Nikada i nigdje nije postojao 
ljudski rod, ili dio njegov na zemlji, koji bi provodio život bez 
ikakve društvenosti i ne bi pokazivao bar osnovne značajke 
skupnoga života. Ta općenita i postojana činjenica ne može biti 
posljedicom kakva god slučajna uzroka, nego izvire iz same 
ljudske naravi.? 


$ S. Thom.: O. c. 
7 S. Robertus Card. Bellarminus: O. c. 

4 8 S pravom zaključuje ugledni antropolog Quatrefages, da je čo- 
vjek biće bitno društveno. »Aussi trouvons-nous partout lespčce hu- 
maine rćunie en socićtćs plus ou moins nombreuses. Toujours, sauf dans 
guelques cas exceptionnels qui s'expliquent d'ordinaire par une diver- 
sion violente, ces socićtćs comptent un nombre plus ou moins consid€- 
rable de familles et mćritent au moins le nom de peuplades. Quelque re- 
streintes ou nombreuses que soient les peuplades les tribus, les nations, 
ou a depuis longtemps constate chez elles trois ćtats sociaux €lemen- 
taires se rattachant tous trois a la satisfaction du premier et de plus 
imperieux de tous les besoins, celui de se nourrir.« (L'espčce humaine, 
6e edit. p. 327). 

7. Navedenim etičkim dokazima daje vanrednu potporu 
auktoritet pape Pija XI. U svojoj enciklici »Divini Redempto- 
ris« kaže za ljudsku narav: »Ali Bog je u isto vrijeme smje- 
stio čovjeka u ljudsko društvo, koje traži sama njegova narav. 
Po nakani Stvoritelja društvo je prirodno sredstvo, kojim se 
čovjek može i mora služiti, da bi postigao svoj cilj, jer je dru- 
štvo radi čovjeka . . . Osim toga u smislu da se u društvu 
razviju sva individualna i socijalna svojstva, ucijepljena u 
ljudsku narav, a koja nadvisuje časoviti interes i u društvu 
odrazuju božansko savršenstvo, što nije moguće kad je čovjek 
izoliran«. 

Prema tome pada kao neosnovana teorija Hobbes-ova, pre- 
ma kojoj bi naravno čovječje stanje bilo rat sviju protiv svih, 
a čovjek bi po svojoj naravi bio nedruštveno biće. Za ovu te9- 
riju kaže Ferretti:? »Haec enim theoria adeo abnormis est, ut 
ne ipse quidem Hobbesius, sicut ipsemet fassus est, eam ex 
anima proposuerit«. 

Jednako pada i Rousseau-ova hipoteza, da je čovjeku pri: 
rođeno živjeti u šumi i sprovoditi samotan život. Po Rousseau-u 
bi čovjek po svojoj naravi imao živjeti na način životinje i zato 
bi bio opet nedruštveno biće. Kasniji bi socijalni život bio 
umjetna tvorevina bez osnova u samoj naravi. Na Rousseau- 


ovu hipotezu primjećuje Ferretti:!% »Nec desunt, qui existiment 


eam a Rousseau proponi non tam ad factum enarrandurn, 
quam ad corruptos illius temporis mores carpendos et deflen- 
dos, tamquam elegiacum carmen«. 


II. Društva nema bez auktoriteta. 

1. Društvo je duhovna i trajna povezanost množine, koja 
nastoji zajedničkim činima postići neku zajedničku časnu svrhu. 
Socijalno tijelo ili društvo je slično organskom tijelu. Kako biva 
u našem, organskom tijelu, da razumna volja upravlja sve 
moći duševne i tjelesne, od kojih se sastoji ljudska narav, pre- 
ma zajedničkoj svrsi čitavog organizma, tako to biva i u dru- 
štvu. I u društvu postoji sila ili moć, koja sve članove postojano 
i uspješno upravlja k ostvarenju zajedničke svrhe, a to je dru- 
štveni auktoritet. On je duhovna moć, jer samo duhovna moć 


sa Pijo XI.: Encikličko pismo >»Divini Redemptoris« o bezbožnom 
komunizmu od 19. ožujka 1937. br. 29. 

% August Ferretti: Ethicas, n, 239, p. 292. 

1% Augustus Ferretti: O. c. p. 293. 

može slobodna bića, kao što su ljudi, prema njihovoj naravi 
uspješno dovoditi do postignuća zajedničke svrhe. Prema tome 
je društveni auktoritet u sebi i apstraktno promatran: pravo 
obvezivati članove društva, da svojim činima rade na ostva- 
renju zajedničkoga dobra. Zato je na strani auktoriteta pravo, 
a na strani članova je dužnost. Auktoritet propisuje što i kako 
se ima raditi u vidu zajedničkoga dobra, a članovi imadu na- 
loge auktoriteta u djelo provesti. Tako stoji stvar promatrana 
u sebi. 

Ako društvo stvarno postoji, onda će u njemu biti stvaran 
i auktoritet. Drugim riječima, u stvarnom društvu mora po- 
stojati i stvarni nosilac auktoriteta, te duhovne vlasti, koja di- 
rigira djelovanje članova prema zajedničkoj svrsi. Auktoritet 
je u društvu samo jedan, jer je on ono počelo, koje veže sve 
članove u ovo jedno društvo i ujedinjuje njihove čine, da se 
postigne ona jedna zajednička svrha, koju si je društvo sta- 
vilo pred oči, i radi koje društvo kao društvo postoji. Ako je 
auktoritet u društvu samo jedan, onda i nosilac auktoriteta 
može biti samo jedan. Taj jedan nosilac auktoriteta može biti 
fizički jedan, jedna fizička osoba, — ovaj ili onaj pojedinac. 
A može taj jedan kao nosilac auktoriteta biti i moralno jedan, 
jedna moralna osoba, koja sastoji od više pojedinaca. Kad se, 
dakle, u stvarnom životu govori o auktoritetu, onda se uvijek 
misli na samoga nosioca auktoriteta, bila to fizička ili moralna 
osoba. Jednako tako svagdanji život zove nosioca auktoriteta 
poglavarom, a one, koji moraju slušati auktoritet, podanicima.!! 

Da je auktoritet nuždan u društvu, najjačim je dokazom 
općenita pojava auktoriteta u ljudskom društvu. Gdjegod je 
na svijetu ikada postojalo ili postoji kakvo društvo, tu je uvijek 
postojao, i danas postoji, auktoritet. Gledaj Crkvu ili državu, 
grad ili selo, obitelj ili koje veće društvo; društvo školovanih 
ljudi ili primitivaca, svuda svako društvo prati pojava aukto- 
riteta. Ova opća i neprestana činjenica auktoriteta u društvu 
dokazuje, da je auktoritet nužno vezan uz društvo i izvire iz 


same naravi društva. 


Bez auktoriteta je nemoguće postići svrhu društva. Dru- 
štvena se svrha postizava mnogim, pravilnim i postojanim či- 
nima društvenih članova. Društvene su funkcije raznovrsne. 


11 Theodorus Meyer: Institutiones Iuris Naturalis, pars I. n. 350 
et 351. p. 299. 

Jedne su lakše, druge teže; jedne su časnije, druge manje časne. 
Sve ih ne može izvršiti jedan čovjek. Trebaju ih vršiti mnogi 
pojedinci. Tko će vršiti jedne, a tko druge, ima prosuditi i od- 
lučiti auktoritet. Članovi se u društvu razlikuju i po tjelesnim 
i po duševnim sposobnostima; podvrgnuti su i raznovrsnim 
strastima, odnosno slabostima. Radi toga mnogi izbjegavaju 
uopće vršenje dužnosti, a drugi bi ih vršili bez reda i pravila. 
I opet je potreban auktoritet, koji će ocijeniti sposobnosti i 
prema sposobnostima naložiti prava, ali i paziti, da se pravo 
valjano izvrši. Povrh toga je i sama narav zajedničke svrhe 
takova, da iziskuje mnogo oštroumnosti i razboritosti kod pro- 
suđivanja, kojim će se činima i u koje vrijeme i na koji način 
postići. Tu je i te kako potreban auktoritet, da prosudi i odredi, 
što je u skladu sa postignućem svrhe. Prema tome je zadaća 
auktoriteta, da sve članove moralno obvezuje na rad za svrhu. 
Lijene će članove poticati na rad, a one, koji ne će raditi, pri- 
silit će na rad. Kršitelje će propisanoga reda kažnjavati, a vri- 
jedne će članove nagrađivati. 

Potrebu auktoriteta u društvu traži i sličnost društva s 
ljudskim organizmom. Koliko god se udovi kod čovjeka razli- 
kuju među sobom po svojim funkcijama, opet svi zajedno rade 
u korist cijeloga organizma. I čim bi prestali skladno raditi, 
nastaje u organizmu poremećenje i prijeti propast. Tako je i s 
društvom. Da ono može postojati i svoju svrhu postizavati, 
treba da u njemu postoji auktoritet, koji sve raznolikosti i 
opreke u sklad dovodi, a sve radnje društvenih članova ravna 
prema zajedničkoj svrsi. Auktoritet je izvor jedinstva i dru- 
štvenog reda. On je u društvu ono, što je duša u čovjeku. Dru- 
gim riječima: duša društva. 

Auktoritet ima pravo zakone donositi, po njima suditi i 
bdjeti, da se u životu uistinu vrše. Pravo donositi zakone i nije 
drugo nego obvezatno određivati sredstva, kojima se posti- 
zava svrha. Suditi po zakonima obuhvata dva momenta: pro- 
suđivati o pravom značenju zakona i suditi o činima članova, 
da li su i koliko su u skladu odnosno neskladu sa zakonom. 
Pravo pažnje nad vršenjem zakona sadrži opet dvostruko pra- 
vo. S jedne mu je strane zadaća poravnati oštećeni društveni 
red, a to u praksi znači razmjernim kaznama kažnjavati krši- 
telje društvenog reda. S druge mu je strane zadaća fizičkom 
silom prisiliti neposlušne članove, da vrše svoje dužnosti u 

društvu. Samo se sobom razumije, da pravu kod auktoriteta 
odgovara dužnost kod podanika. Tako je to općenito u svakom 
društvu, a u savršenim društvima, kao što su država i Crkva, 
napose. 

2. Sad je još samo pitanje, u kakovom je odnošaju aukto- 
ritet prema naravi društva. Da li auktoritet spada u samu na- 
rav društva, ili je pak auktoritet samo vlastitost, koja nužno 
slijedi iz naravi društva? 

Meyer!? zastupa mišljenje, i brani ga kao tezu, da aukto- 
ritet spada na bit društva, da je forma substantialis društva: 
»Quamquam in ordine metaphysico moralis unio constans recte 
dicitur forma societatis, non minus vere tamen asseritur in 
crdine reali societatem humanam per auctoritatem socialem 
formaliter constitui«. On doduše čini razliku između reda me- 
tafizičkoga i realnoga. U jednom i u drugom redu priznaje, 
da materija društva sastoji »in pluralitate entium rationalium 
seu personarum«, t. j. u množini razumnih bića ili osoba —- 
konkretno u množini ljudi. Ali u bitnoj formi čini razliku. U 
ontološkom redu pridolazi k materiji kao bitna forma finis 
communis — zajednička svrha, i tako nastaje pojam društva. 
U praksi pak dolazi k materiji kao bitna forma auktoriiet. Pre- 
ma tome u ontološkom redu spada na bit društva množina 
ljudi kao materija i svrha kao bitna forma, a u stvarnom redu 
spada na bit društva opet množina ljudi kao materija, a kao 
bitna forma dolazi auktoritet. Teza nailazi na poteškoću već u 
samoj sebi. Ili su svrha i auktoritet ista bitna forma, ili su 
dvije različite forme. Ako su ista bitna forma, čemu onda pra- 
viti bitnu razliku između društva u ontološkom i realnom redu. 
Ako su svrha i auktoritet stvarno različite bitne forme, onda 
su društvo u ontološkom redu i društvo u realnom redu dva 
društva bitno različita, koja se među sobom bitno razlikuju 
upravo tako kao čovjek i životinja, a ne samo akcidentalno kao 
pojam čovjeka u ontološkom redu od konkretnoga čovjeka — 
recimo Petra u realnom redu. Tako bi Mayerova teza bila po- 
kolebana u samoj sebi još prije nego se pristupilo ka kritici nje- 
govih dokaza. 

Meyer se za svoju tvrdnju, da je auktoritet bitna forma 
društva, poziva na ljudsku narav, koja je slobodna. Čini su nje- 
zini mnogostruki i raznovrsni. Ljudska je narav podvrgnuta u 


12. O. c. p. 300—301. 

mnogim ljudima velikim slabostima i strastima, pak prema 
tome nužno mora auktoritet nastupati da ravna i upravlja čine 
takvih pojedinaca prema svrsi. Poziva se dalje na sličnost dru- 
štva s ljudskim organizmom. Kako u ljudskom organizmu diri- 
gira razumna volja, tako u društvu auktoritet. Tezu dokazuje 
i »ex facto constanti et universali,« da se uvijek i svuda u 
društvu nalazi auktoritet. Svi ovi dokazi dokazuju samo to, 
da je auktoritet u društvu potreban, odnosno nuždan. No drugo 
je nužnost auktoriteta u društvu, a drugo je auktoritet u dru- 
štvu kao bitna forma. Dok auktoritet kao nuždan u društvu 
rado priznaju svi etičari, dokle mu se najvećim dijelom pro- 
tive kao bitnoj formi. S dokazom je iz sv. Tome!* jednako tako. 
Na navedenom mjestu govori sv. Toma samo o potrebi aukto- 
riteta, a ne o auktoritetu kao bitnoj formi. Sv. Toma zaključuje 
ovako: »Oportet igitur esse in omni multitudine aliquod regi- 
tivum«. 

Noviji etičari uče, da je auktoritet samo vlastitost ili ose- 
bina, koja nužno slijedi iz naravi društva. Cathrein!* obrazlaže 
tvrdnju s više dokaza. Kad se ljudi sastanu da osnuju društvo, 
kako postupaju? Obvežu se, da će raditi za zajedničku svrhu. 
Time je društvo u biti osnovano, iako još o auktoritetu nije 
bilo govora. Prema tome auktoritet ne spada na bit društva — 
dosljedno ne može biti ni bitna forma. Na pitanje: zašto je 
auktoritet potreban u društvu, dolazi odgovor: jer se bez njega 
ne može postići svrha društva. Ako je tome tako, onda bit dru- 
štva postoji bar u samom poimanju prije auktoriteta. Zato i 
opet auktoritet nije bitni sastavni dio društva. Dalje: aukto- 
ritet se određuje po naravi društva. Auktoritet je ovaj ili ova- 
kav, jer ga traži ova ili ovakva narav društva. Kad je, dakle, 


18 S. Th.: De regimine principum ad Regem Cypri, 1. I., c. 1. Meyer 
s pravom tvrdi, da je bar prva knjiga ovoga djela napisana od samoga 
sv. Tome. Kritično izdanje djela sv. Tome, izdano po nalogu Leona XII. 
u Rimu 1882. ide i dalje. Tamo se u prvom svesku »Sancti Thomae 
Aquinatis, Doctoris Angelici: Opera Omnia« nalaze »De gestis et scriptis 
ac doctrina Sancti Thomae Aquinatis; Dissertationes criticae et apolo- 
geticae.« Među disertacijama »Dissertatio XXII.« raspravlja i o auten- 
tičnosti djela: »De regimine Principum ad Regem Cypri.« Disertacija 
priznaje autentičnost ne samo cijeloj prvoj knjizi, nego i drugoj do po- 
lovine četvrte glave, a poziva se na svjedočanstvo Pavla Frigerija, člana 
»Oratorii Romani«, koji u životopisu sv. Tome, talijanski pisanom, ima 
i ovu opasku: »Lopuscolo, De regimine principum in quattro libri com- 
pilato, fu condotto da Tommaso fino al mezzo del quarto capitolo del 
secondo libro.« (Diss. XXII., c. 1. p. 254). 

auktoritet ovisan o naravi društva i suponira već gotovo dru- 
štvo, onda nikako ne spada na samu narav društva. 


Jednako tvrdi i Gredt:15 »Ex societate constituta resultat 
auctoritas, tamquam proprietas necessaria«. — Jer na bit dru- - 
štva spada svrha, a ne auktoritet; zato je i i izgrađen aksiom: 
»Omnem societatem per suum finem specificari«. Društvo se 
jedno vrsno razlikuje od drugoga, jer ima svrhu drugu, a ne 
jer ima auktoritet drugi. 


II. Nosioci auktoriteta. 


1. Auktoritet u obitelji. Obitelj je prvo naravno 
društvo. Sastavljeno je od bračne zajednice — muža i žene, 
djece i služinčadi. 

U bračnoj je zajednici nosilac auktoriteta muž. To je opće- 
nita pojava svuda po svijetu, a izvor svoj ima u samoj naravi. 
Muž je po naravi manje ovisan od drugih nego žena. A za 
upravu opet sposobniji nego žena. Tjelesno je jači i izdržljiviji, 
duševno je nadareniji, oštroumniji i razboritiji. Dok ženu sama 
narav veže na kuću i određuje na tihi, povučeni kućni život, 
dotle muža narav upućuje na svijet, na teški i naporni rad za 
uzdržavanje obitelji. Muža je narav odredila da brani obitelj 
da je reprezentira; radi toga mu daje i auktoritet. 

U obitelji su — u koliko se ona sastoji ne samo od bračnih 
drugova nego i od djece — nosioci auktoriteta roditelji: i otac 
i majka. I tu opet sama narav određuje nosioce auktoriteta. 
Djeca su svojina roditelja. Roditelji su ih rodili, roditelji su ih 
dužni i odgajati. Da ih mogu odgojiti, potreban im je aukto- 
ritet. Prema tome naravni zakon, koji daje roditeljima dužnost: 
rađati i uzgajati djecu, daje im i sredstvo za postignuće svrhe: 
auktoritet. 

Dužnost odgoja povjerava narav ne samo ženi, nego i mužu 
zajedno. Prema tome i auktoritet roditeljski ne počiva samo 
na ženi, nego i na mužu zajedno. A razlog je taj, što žena sama, 
makar je po naravi bliže djeci, i više među djecom, ipak nije 
sama dostatna za valjan uzgoj djece. Sv. Toma!$ umno pri- 
mjećuje: »In specie humana femina minime sufficeret sola ad 
prolis educationem, cum necessitas humanae vitae mulita re- 


15 Josephus Gredt: Elementa Philosophiae Aristotelico- Thomisticae, 
vol. II. n. 1007, D. 411. 
16 S. Th.: Contra Gentiles, 1. III. c. 22. 


12 Dr. Janko Penić: 


quirat, quae per unum solum parari non possunt . .. Non 
autem huic rationi obstet, quod aliqua mulier suis divitiis po- 
tens est ut sola nutriat foetum, quia rectitudo naturalis in hu- 
manis actibus non est secundum ea, quae per accidens contin- 
gunt in uno individuo, sed secundum ea, quae totam speciem 
consequuntur.« Tako je glede tjelesnog odgoja. Za duševni 
odgoj još je potrebnija pomoć muža. »Ad hanc instructionem 
longum tempus requiritur: et tunc etiam propter impetus pas- 
sionum, quibus corrumpitur aestimatio prudentiae, indigent non 
solum instructione sed etiam repressione. Ad hoc autem mulier 
sola non sufficit, sed magis ad hoc requiritur opus maris, in 
quo est ratio perfectior ad instruendum et virtus potentior ad 
castigandum.« 


Jednako i nad služinčadi vrše auktoritet i muž i žena. Što 
se tiče vlasti nad služinčadi, neznabošci su se držali načela: 
»In servum nihil non domino licere«. U kršćanstvu nije tako. 
Kršćanska etika daje gospodaru pravo samo nad djelima slu- 
žinčadi. No gospodar ne smije dirati u bitne oznake slugine kao 
čovjeka. Po naravi je stvari tako, da mnoga obitelj radi postig- 
nuća svoje svrhe treba tuđu pomoć — poslugu. A ima opet u 
životu takvih osoba, koja ne mogu doći do sredstava za uzdrža- 
vanje svoga života drukčije nego da se pridruže tuđoj obitelji. 
Tu će svojim činima raditi za dobro obitelji, a obitelj će opet 
njima davati ono, što im je potrebno za život. Tako je obitelj i 
u koliko poznaje gospodara i služinčad također naravna usta- 
nova i naravno društvo. A muž i žena kako zajednički vrše vlast 
nad djecom tako će je vršiti i nad služinčadi. Služinčad naime 
svojim radom ima doprinositi dobru obitelji. A sva dobra obi- 
telji konačno služe odgoju djece. A odgoj je djece zajednička 
briga i muža i žene. 

Gospodar bi prekoračio međe svoga auktoriteta u odnošaju 
prema sluzi, kad bi dirao u dostojanstvo slugine osobe. Iako 
gospodar raspolaže djelima svoga sluge, sluga ostaje i dalje 
vlasnikom svojih djela. U pogodbi naime, koju sluga sklapa kao 
osoba t. j. slobodno biće, ovisi koliko će svojih radnja davati 
na raspolaganje gospodaru i kako dugo. Prema tome ostaje 
netaknutim dostojanstvo osobe. Jednako tako ostaje služinčad 
slobodnom u vršenju svojih dužnosti prema Bogu, sebi i dru- 
gima ljudima. Služinski položaj ne donosi sam po sebi ništa što 
bi bilo protiv Božjih zakona. 

2. Auktoritetudržavi. U državi može biti nosiocem 
najviše vlasti jedna fizička osoba — monarh. Može biti i više 
fizičkih osoba zajedno, koje su duhovno jedno. To je poliarhij- 
ski oblik vlasti. Poliarhija može biti aristokratska. To je onaj 
oblik poliarhije, u kojem su nosioci vlasti plemići, boljari. Poli- | 
arhija može imati i demokratski oblik. U tom su slučaju no- 
sioci vlasti ne samo plemići nego i sve ostale osobe, koje su 
pravno nezavisne. | 

Od spomenutih oblika vlasti mogu nastati i kombinirani 
oblici. Jedna je od kombinacije, u kojoj bi vladao monarh s 
aristokracijom i demokracijom. U drugoj kombinaciji dolazi 
do izražaja monarh sa samom aristokracijom. Može biti i oblik 
monarha sa samom demokracijom. A mogla bi postojati i kom- 
bincija aristokracije i demokracije. 

Svaki je od ovih oblika državne vlasti sposoban ostvariti 
svrhu države — unapređivati zajedničko dobro. Prema tome 
je svaki po prirodnom pravu dopušten. No ni jedan se ne izdiže 
svojom savršenošću nad druge toliko, da bi se moglo reći, da 
je u svakom slučaju bolji od drugih. Monarhijska je ustanova 
najbliža ljudskoj naravi i u historijskom pogledu prva.!7 U 
njoj dolazi više do izražaja dostojanstvo najviše vlasti. Ona — 
više nego druge — čuva jedinstvo i red u državi. No može 
se lako izroditi u despotizam. Monarh vlada po miloj volji — 
bez obzira na zadovoljstvo i napredak svojih podanika. Monarh 
može postati i tiraninom. U tom slučaju izrabljuje vlast, radi 
samo za svoje lične interese — makar i na štetu zajednice. 

Demokratski oblik daje više slobode građanima. Građani 
imadu više prilike skidati sa sebe teške dužnosti. Takav oblik 
vladavine daje građanima i više uvida u državne poslove i u 
upravu zajedničkih dobara. No kod ovog oblika dolazi više i 
lakše do stranačkih borba, buna i prevrata. 

Aristokratski oblik ima manje pozitivnih odlika od mo- 
narhijskoga, a negativnih jednako kao i monarhijski i demo- 
kratski. Povrh toga se u njemu rađa mržnja puka prema 
plemstvu i tako se stvara jaz, od koga trpi čitava zajednica. 
Za današnje je prilike u svijetu pogotovu nezgodan aristokrat- 
ski sistem vladavine, jer je narod — općenito govoreći — de- 
mokratski raspoložen i odgojen. 


17 Cathrein, o. c. n. 587—589. 

Ako se konačno vagnu sva dobra i loša svojstva svih mo- 
gućih oblika auktoriteta u praksi, onda je ipak monarhijski — 
opet općenito govoreći — bolji od drugih. Tu je misao iznio 
već sv. Toma,!5 a brane je i danas najvećim dijelom katolički 
etičari. 

Međutim mi puštamo s vida razne oblike auktoriteta u 
teoriji. Nas više zanima opseg auktoriteta u praksi. Tko je sve 
u praksi dionik državnoga auktoriteta? Vrhovni je auktoritet 
u svakoj državi isti bez obzira tko je nosilac vrhovnoga aukto- 
riteta. Ali nosilac vrhovnoga auktoriteta ne vrši sav auktoritet 
sam. On ima u vršenju vlasti pomoćnike. A svaki od tih onda 
i participira određeni dio vlasti, jedan više, drugi manje — već 
prema povjerenju najvišega pretstavnika vlasti, odnosno pre- 
ma položaju, koji u državi zauzima. A tko su ti pomoćnici, koji 
su u svakoj državi dionici državne vlasti? Kratko i jasno re- 
čeno: državni činovnici. 

Što su podanici u jednoj državi kulturniji, to oni više pro- 
izvode na polju i materijalne i duhovne kulture. Jednako imadu 
i veće zahtjeve i tjelesne i duševne. Da se može lakše uprav- 
ljati proizvedenim dobrima, i udovoljavati zahtjevima poda- 
nika, treba država više činovnika. Dosljedno, država ima više 
dionika na svojoj vlasti. 

Do izražaja dolazi i druga okolnost. Nosioci vrhovnog auk- 
toriteta u raznim državama po svijetu raznovrsno shvaćaju 
kompetenciju svoga auktoriteta. Dok demokratska Sjeverna 
Amerika daje punu slobodu svojim podanicima i mnogo toga 
prepušta privatnoj inicijativi, dotle se u Evropi događa, da se 
u pojedinim državama oduzima pojedincu i nužno potrebna 
sloboda, a pod državnu se vlast stavljaju i oni poslovi, u kojima 
bi privatna inicijativa bila plodnija. To vrijedi ne samo za 
auktoritativne režime, u kojima vladaju totalitarni sistemi, ne- 
go još više i za komunističke režime. Totalitarni sistemi, a ko- 
munistički još i više, proširuju svoju vlast na tolika polja rada 
Privatne inicijative, gdje po prirodnom zakonu nemaju mjesta. 
Tako to biva u pitanju školstva, odnosno odgoja; tako sa zako- 
nom o sterilizaciji; tako s ograničenjem slobode u pitanju že- 
nidbe; jednako s ukidanjem privatnog vlasništva i u mnogim 
drugim pitanjima. No i kod demokratskih se država opaža ten- 


#8 S. Th. 1. 2. qu. 105. a. 1. ad 2.: »Ad secundum dicendum. quod 
regnum est optimum regimen populi, si non corrumpatur.« 

dencija za ograničenjem lične slobode u prilog kompetencije 
državnoga auktoriteta. 2 

Iz svega ovoga slijedi, da državna vlast neprestano proši- 
ruje svoj auktoritet. S time u vezi sve više raste i broj dr- 
žavnih činovnika. Dosljedno raste neprestano i broj nosilaca 
državnoga auktoriteta. Ako se još k tomu pribroji i korupcija, 
koja u naše vrijeme cvate više nego ikada prije, a po kojoj se 
namješta činovnike u državnu službu i tamo, gdje ih ne bi 
trebalo, onda je jasno, da će s vremenom biti toliko nosilaca 
državnog auktoriteta, koliko i onih koji ga moraju slušati. 

3. Auktoritet u Crkvi. Povrh obitelji, koja je na- 
ravno društvo, ali nesavršeno, jer svoje savršenstvo postizava 
tek u državi, i povrh države, koja je savršeno naravno društvo, 
jer ima svoju svrhu i sredstva potrebna za postignuće svrhe, 
postoji na zemlji i vrhunaravno savršeno društvo, a to je Kri- 
stova Crkva. Njezin je utemeljitelj Bog-čovjek Isus Krist. 
Svrha joj je brinuti se za duhovno dobro svojih vjernika — 
za spas njihovih duša. A sredstva su: propovijedanje Božje 
nauke, dijeljenje sv. sakramenata i vršenje javnog bogoslužja. 
Nosilac je vrhovne vlasti u Kristovoj Crkvi za života bio sam 
Isus Krist. Nakon Njegova uzašašća na nebo postaje vrhovnim 
vidljivim glavarom sv. Petar, a poslije njega redom pape. Papa 
ima vlast u cijeloj Crkvi. Biskup svaki u svojoj biskupiji, a 
župnik svaki u svojoj župi. Drugi svećenici imadu toliko vlasti, 
koliko im je daje bilo crkveni zakonik, bilo pak biskup kod 
imenovanja. Redovnici i redovnice vrše vlast unutar svoga reda 
i prema pravilima od Crkve odobrenima. U praksi to znači, da 
će biti rijetko koje duhovno lice, koje ne bi imalo bar nešto 
duhovne vlasti. Drugim riječima: sva su duhovna lica nosioci 
pa makar i malenog dijela crkvenoga auktoriteta. 

4. Auktoritet u slobodnim društvima. Uz 
obitelj i državu — ta dva naravna društva, i uz Crkvu, koja je 
nadnaravno društvo, u koju smo svi pozvani, jer je utemeljena 
za sve ljude svih vjekova, postoji na zemlji i bezbroj slobodnih 
društava. To su društva, na koja ljudi nijesu vezani i ne mo- 
raju u njih stupati. Osnivaju ih po volji. Jednako ih tako i 
raspuštaju po volji. Ljudi ih osnivaju sad radi tjelesnih pro- 
bitaka, sad opet radi duhovnih vrednota. Jedna su staleška: 
profesorska, liječnička, željezničarska; druga su športska: gim- 
nastička, plivačka, turistička; treća su kulturna: literarna, na- 

učna, pjevačka, umjetnička; četvrta su nabožna: bratovštine, 
kongregacije i t. d. 

Što je kultura u nekom narodu veća, to je i organizatorni 
duh veći. Što je staleška svijest veća, to je i opet organizatorni 
duh veći, i više se razvija. Danas je — manje više — u svakom 
narodu unutar Crkve i države već toliko društava, da ih je 
gotovo nemoguće izbrojiti. 

U svakom društvu postoji društveni auktoritet. Njegovi 
nosioci: predsjednik, podpredsjednik, tajnik i kako se već zovu 
svi ti funkcionari, svaki je nosilac stanovitoga dijela društve- 
nog auktoriteta. Svaki ljubomorno pazi, da se ničim ne umanji 
njegov auktoritet. 

Sad promisli: koliko je na svijetu ljudi oženjenih! Prema 
tome i nosilaca obiteljskog auktoriteta. Koliko je na svijetu 
država! Svaka s razmjerno ogromnim brojem činovnika, koji 
su nosioci državnoga auktoriteta. Gledaj samo jednu vjersku 
zajednicu na svijetu: Katolička Crkva! Kolika su silna duhovna 
lica u njoj, od kojih svako participira bar nešto crkvenoga 
auktoriteta! A gdje su druge vjerske zajednice, od kojih svaka 
ima svoj auktoritet, i brojne nosioce svoga auktoriteta! Slo- 
bodna su pak društva u državama i vjerskim zajednicama 
upravo bezbrojna. A nosioci društvenoga auktoriteta još broj- 
niji. Stvarno je na svijetu vrlo malen broj ljudi bez ikakova 
auktoriteta. To su samo djeca, i to za vrlo kratko vrijeme. I 
ona će brzo stupiti bilo u obiteljski, bilo pak u koji drugi oblik 
društvenog života i tako u najkraćem vremenskom razmaku 
postati nosiocima auktoriteta. 


Svaki si je od nosilaca auktoriteta, pa bio auktoritet ma . 


kako malen, i te kako svijestan svoga auktoriteta. Teško je 
naći jedno dobro u ljudskoj zajednici, za kojim bi ljudi više 
težili i koji bi budnije čuvali, nego što vole i čuvaju vlast. To 
je, konačno, i sasvim razumljivo. Što je auktoritet veći, to je 
i društvo jače. Auktoritet na visini, i društvo je na visini. Auk- 
toritet slab, i društvo slabo. Nestane li u društvu auktoriteta, i 
društvo se raspalo. Tu je najjačim dokazom dnevno iskustvo. 
Iskustveni je dokaz tako jak, da je svaki drugi i suvišan. Auk- 
toritet je — kako to mudro opažaju etičari — duša društva.1? 

19 Tako n. pr. Ferretti, o. c. n. 235 p. 284: >Ergo ad sarietalića ser- 


vandam incolumem potestas requiritur socialis, quae proinde merito 
dicitur anima seu forma societatis.« 

Kao što je nemoguć život pojedinog čovjeka bez duše, tako je 
nemoguć svaki društveni život bez auktoriteta. Auktoritet je 
dakle, životno pitanje za društveni život! 


Sad bi čovjek logično očekivao, da će ljudi u životu svim 
dopuštenim sredstvima zaštićivati auktoritet, i budući da je 
svakom njegov auktoritet tako drag, da ne će onda bez teškoga 
razloga dirnuti ni u tuđi; da će se ljudi držati u životu jednoga 
od osnovnih načela etičkih: Što ne bi ti rado da tebi drugi čini, 
to nemoj ni ti njemu činiti. A događa se obratno. Dok svaki 
svoj auktoritet zamjernom snagom brani i čuva, štaviše i po: 
većaje koliko samo može dopuštenim i nedopuštenim sred- 
stvima, dotle tuđi bez ikakova obzira ruši. Tako rade pojedinci, 
tako obitelji, tako države. Sjetimo se samo na čas, što su sve 
pretstavnici ruskog državnog auktoriteta sasuli na pretstav- 
nike njemačkog državnog auktoriteta, a njemački opet na 
ruske; ili njemački i talijanski na engleske i francuske, a en- 
gleski i francuski opet na njemačke i talijanske. 


Nakon svih tih i tolikih međusobnih povreda i napadaja 
na preistavnike auktoriteta dolazi kao nužna posljedica pad 
auktoriteta na svim linijama. A u koliko još postoji auktoritet, 
to postoji pod pritiskom sile. A da li je gruba fizička sila u 
razmjeru s uzvišenom moralnom vrednoiom kao što je aukto- 
ritet? »Svaka sila za vremena«. Tako je i auktoritet, koji na 
sili počiva, kratkotrajan jednako kao i sila, koja ga drži. Pala 
je sila, pao je auktoritet. Što češće padaju sile, to češće padaju 
i auktoriteti. Odatle tolike perturbacije i nemiri u suvremenim 
državama i društvima. 


Možda će tkogod reći: Ljudi ne napadaju auktoritet u sebi, 
nego samo nosioce auktoriteta. To je slab izgovor. Auktoritet 
postoji sam za sebe samo u našim mislima. U stvarnom životu 
nigdje. U stvarnom životu postoji auktoritet samo u ljudima, 
koji ga nose. U realnom životu ne možeš prstom pokazati na 
dva bića, pa reći: ovo je auktoritet, a ono je nosilac auktori- 
teta. Nipošto tako. U stvarnom životu postoji samo jedno biće: 
osoba — nosilac auktoriteta. Gdje je nosilac auktoriteta, tu je 
i sam auktoritet, a gdje nema nosioca auktoriteta, tu nema ni 
samog auktoriteta. Prema tome tko napada nosioca auktoriteta, 
napada i sam auktoritet. 

IV. Uzroci pada auktoriteta kod nas. 


1. Jedan od uzroka, zašto se čovjek buni protiv auktori- 
teta, jest u samoj naravi. Sigurno si već u životu gledao mla- 
doga junca ili mladoga konja, kad ga uče voziti. Kad juncu 
stave jaram na vrat, on se trga, nogama udara, rogovima maše 
oko sebe, na svaki način nastoji stresti jaram sa sebe i pobjeći 
na slobodu. Mladi je konj u hamu bijesan. Nabacuje se no- 
gama, grize oko sebe, propinje se, sa svom je svojom snagom 
u akciji, samo da se riješi ropstva hama. Takav je odnošaj i 
čovjeka prema auktoritetu. I auktoritet je jaram, i to teški 
jaram, toliko puta u životu i nesnosan jaram. 

Auktoritet traži javne radnje. Time pojedincima nanosi silu 
i ograničuje slobodu, koja spada među najveća moralna dobra. 
Auktoritet traži plaćanje poreza, u naše doba i veoma teških. 
Da podanici mogu podmiriti porez, moraju pojedinci sebi otki- 
nuti i ono, što im je najnužnije za život. Auktoritet traži po- 
lazak u vojsku. I u mirno je doba to teška i neugodna dužnost. 
a u ratno vrijeme još i teža. U ratno vrijeme svaki vojnik 
stavlja život svoj na kocku. A život je svakome tako drago- 
cjen, da se ničim na zemlji ne da nadoknaditi. Tko da izbroji 
sve obveze i terete, što ih auktoritet tovari na podanike? A 
mora ih tovariti, kad to traži zajedničko dobro. I što je zajed- 
ničko dobro u većoj opasnosti, to će tereti za pojedince biti veći. 
Međutim je po prirodnom zakonu pojedinac sa svojim intere- 
sima prije nego zajednica sa svojim. Zato se i pojedinac brani, 
kad mora od svoga ličnoga otkidati i davati za zajednicu. 

Pogotovo je auktoritet težak kad je nosilac auktoriteta 
tiranin, apsolutista, čovjek bez ikakva osjećaja za drugoga. 
Zar nije auktoritet grozan jaram, kad su nosioci auktoriteta 
izrabljivači, koji gledaju samo sebe i svoje interese, a podanike 
puštaju da stradaju od bijede svake vrsti. Zar nije auktoritet 
strašan teret za podanike, kad vide, da se sami nosioci aukto- 
riteta ne drže nikakovih zakona, a s podanicima postupaju kao 
s robljem. I onda je auktoritet težak, kad su nosioci njegovi 
na svom mjestu u svakom pogledu, jer i tada auktoritet traži 
i nalaže podanicima mnogo toga, što je teško i što traži žrtava. 
A kako će tek auktoritet biti težak onda, ako je auktoritet 
bezobziran pa navaljuje i takove terete koji su nesnosni? 

9. Slobodno zidarstvo je strahoviti rušilac auktoriteta, 
kako po svijetu, tako i kod nas. Iako kao razlog svoga opstanka 

označuje neke humane principe, stvarno slobodno zidarstvo 
opstoji, čitavo kako je, samo na zlo i na sramotu ljudskoga 
društva. Papa Leon XIII. karakterizira slobodno zidarstvo ova- 
ko: »Ne quem honestas assimulata decipiat: potest enim qui- 
busdam videri nihil postulare massones, quod aperte sit religi- 
onis morumve sanctitati contrarium; verumtamen quia sectae 
ipsius tota in vitio flagitiogue est ratio et causa, congregare se 
cum eis, eosve quoguomodo iuvare, rectum est non licere«.?" 
Sv. Oficij izrijekom naglašuje, da slobodno zidarstvo radi pro- 
tiv auktoriteta Crkve i države: »Certum imprimis est, excom- 
municatione latae sententiae mulctari massonicam aliasque 
eius generis sectas, quae contra Ecclesiam vel legitimas po- 
testates machinantur, sive id clam sive palam fecerint, sive 
zgegerini sive non a suis asseclis secreti servandi iuramen- 
tum«.“ 


Antun Radić naziva slobodne zidare »prokleto i nedo- 
stojno društvo«. On ih je prozreo kao malo tko. »Svuda gdje je 
vlada neprijateljica svećenstvu i vjeri (osobito rimskoj vjeri), 
gdjegod se stvaraju novi zakoni za ženidbu bez svećenika (kao 
u Ugarskoj), ili gdje se progone redovnici (kao u Francuskoj), 
— sve to rade »framasoni«. Može se reći, da su danas malo ne 
sve vlade u rukama tim framasonima.« 


»Framasoni su veliko društvo, tajno društvo, koje po cije- 
lom svijetu ima svoje lože (sastajališta), u koie može doći sa- 
mo njihov čovjek. Sve lože po svijetu drže se jednakih pra- 
vila, a idu i za jednim ciljem, da poruše sve oltare, da unište 
svaku vjeru, a najprije rimo-katoličku . . . Uopće pak imadu 
među framasonima veliku riječ Židovi ... No ako je ikad 
itko došao na misao, da složi ovako prokleto i nedostojno dru- 
štvo, — krivi su tomu najviše oni, pred kojima moraš drhtati, 
ako hoćeš da kažeš istinu i da se potužiš na zlo«.?2 


' 3. Među rušiocima auktoriteta jednu od najžalosnijih uloga 
igra komunizam. Komunizam je materijalistički nazor na svijet. 
Svrha mu je gospodarski napredak, a sve drugo je samo sred- 
stvo, i vrijedi samo toliko koliko kao sredstvo doprinosi gospo- 


29 
x pes, XIII., ex Encycl. »Humanum genus«, 20. Apr. 1884. Denz. 


*1 Ex Instruct. S. Off., 10. Maii 1884. Denz. n. 1860. 
2? >Slobodni zidari ili framasoni«. Dom, godina III. str. 381. 

darskom napretku. Zato i ideale i vjere priznaje samo toliko, 
koliko koriste materijalnom dobru ljudske zajednice.«23 


Za marksiste je jedina stvarnost društvo sa svojom pro- 
izvodnom snagom. Ono je samo sebi dostatno. Vjera nije dru- 
go, nego iskrivljivanje stvarnosti, lažno prikazivanje stvar- 
nosti, fetišizam. Ona u kapitalističkom sistemu zajedno s ro- 
bom i novcem vlada ljudima. Što će se više razvijati socijalističko 
društvo, to će većma i prije nestati vjere s krivim prikazi- 
vanjem stvarnosti. Kad ljudi upoznaju pravu stvarnost, t. j. 
kad nastupi potpuno ostvareno socijalističko društvo, tada će 
nestati i vjere zajedno s ostalim kapitalističkim pojavama. 
Vjera nije ideologija, nego samo dokaz nesavršenih društve- 
nih odnošaja.«2+ 


Vjera je — po marksističkom shvaćanju — sa svojom nau- 
kom o prekogrobnom životu i prekogrobnim suđenjem ljud- 
skoga života, opium za puk. Vjera je opravdanje vladajućega 
društvenoga sistema, izrabljivanje masa po kapitalizmu. Ovaj 
opium sprečava mase da upoznaju pravu stvarnost.«25 


Iz ovih osnovnih komunističkih tvrdnja jasno slijedi, da 
komunizam ne priznaje osobnoga Boga, Stvoritelja svijeta, ni 


28 >Er (Bolschewismus) beruft sich auf ihren praktischen Materi- 
alismus, der alle Ideale und Religionen nur so weit anerkennt, wie sie 
sich der sozialen Geltung und dem wirtschaftlichen Fortschritt als niitz- 
lich erweisen.« (Waldemar Gurian: Der Bolschewismus, s. 191. Herder- 
Freiburg im Breisgau 1931.). 

2a »Die marxistische Wirklichkeit ist die produzierende Gesell- 
schaft, die sich selbst geniigt. Von dieser Anschauung aus ist der ganze 
Kampf des Marxismus gegen die Religion zu verstehen. Die Religion 
ist nicht anderes als die Verzerrung der Wirklichkeit, eine Verfalschung 
des Wirklichkeitsbewusstseins, ein Fetischismus, um den Ausdruck von 
Karl Marx zu gebrauchen; sie h&ngt auf das engste mit der Herschaft 
der Sachen, der Ware und des Geldes, Verkč&rperungen des Marktprin- 
zips, iiber die Menschen im Kapitalismus zusammen. Je mehr die wahre 
Wirklichkeit, also die von Bewusstseinstiuschungen befreite sozialisti- 
sche Gesellschaft hervortritt, desto mehr verschwindet mit den anderen 
Verzehrungen des menschlichen Geistes die Religion. Ist die wahre 
Wirklichkeit erkannt, d. h. durch das Vorhandensein der sozialistischen 
Gesellschaft verwirklicht, dann muss die Religion mit den anderen 
Erscheinungen des Kapitalismus, der Ware und dem Markte usw. ver- 
schwinden. Sie ist keine Ideologie, die notwendig zum menschlichen 
Dasein gehčrt, sie ist nur der deutliche Beweis fur das Vorhandsein un- 
volikommener gesellschaftlicher Verhšltnisse, die zu &ndern sind.« (O. 
C. S. 176—7). 


25 Religion ist Opium fir das Volk, das heisst zun&chst: Religion 


ist Rechtfertigung der herrschenden, gesellschaftlichen Verhšltnisse, der 


Ausbeutung der Massen durch den Kapitalismus usw. Die Massen wer- 
den durch dieses Opium daran gehindert, die wahre soziale Wirklich- 
keit zu erkennen« (O. c. S. 177). 

Božjega auktoriteta, ni bilo koji ljudski auktoritet, koji bi 
svoje porijeklo imao od Boga, Stvoritelja naravi, ili od Boga 
u koliko je povrh naravnoga zakona auktor i pozitivnih zakona. 
Dalje slijedi i to, da komunizam ne priznaje ni kršćanstva. 
Prema tome ni jedne kršćanske vjeroispovijesti. A pogotovu ne 
priznaje Katoličku Crkvu, jer je ona najjači reprezentant 
»opiuma« i Božjega auktoriteta. Komunizam, konačno, ne pri- 
znaje ni jedne religije, koja ispovijeda nešto duhovno ili nad- 
naravno, nijedne nauke, koja bi priznavala egzistenciju nečega 
povrh materije i koristi materije ljudskom društvu. Sve su 
vjere samo fetiši. Kao što fetiš sprečava svog pristašu u spo- 
znavanju prirodnih zakona, tako vjera sprečava svoga vjernika 
u spoznavanju društvenih zakona, zakona društvenoga života.?5 

Međutim i sami komunisti uviđaju, da je vjera vrlo usko 
povezana s ljudskim društvom, i da se ne da tako lako ukloniti 
iz ljudske zajednice, kako su oni prvotno mislili. Zato nastoje 
propovijedati komunizam kao vjeru, boljševizam prikazuju kao 
vjeru. Boljševizam ima svoga boga. Taj je zemaljsko biće, ze- 
maljsko apsolutno. I on je stvoritelj i gospodar svijeta. Po 
njemu se ima ravnati sve što postoji na zemlji.?7 


Pojedinac u komunizmu sam za sebe ne znači ništa. Njega 
se promatra samo u zajednici. Koliko u zajednici doprinosi do- 
bru zajednice, toliko vrijedi. Komunizam ne poznaje nikakve 
moralne vrijednosti, po kojoj bi neki pojedinac u društvu imao 
pravo na vlast, a drugi na dužnost podložnosti. Vlast ima samo 
proletarijat, koji je do nje došao silom, putem revolucije, a vrši 
je bez ikakva priznanja čijega prava, opet silom ili terorom. 
Kod komunizma, dakle, nema ni govora o auktoritetu, kako ga 
je poimalo dosadašnje ljudsko društvo. Tamo je proletarijatu 
dopušteno sve, pa i najgori teror, da se proletarijat održi na 
vlasti. Komunizam je utopija, a utopija se može braniti samo 
tiranijom. Zato je od utopije do tiranije samo jedan korak.?" 


*% Der Fetisch hindert seinen Anbeter an der Erkenntnis der 
Naturgesetze, ebenso hindert alle Religion die Erkenntnis der sozialen 
Gesetze, der Gesetze des Gesellschaftsleben« (ibidem). 

27 »Die atheistisehe Propaganda des Bolschewismus ist Ausdruk 
eines neuen religičsen Glaubens, eines Glaubens an ein. irdisches Abso- 
lutes, welches Gott, den Sch&pfer und Herrn der Welt, auf den alles im 
Dieseits, auf den die gesamte Welt hingeordnet ist, als uiberfliissig, als 
ein Truggespinst erweisen soll« (ibidem). 

28 >Von der Utopie zur Tyrannei ist immer nur ein Schritt, und 
oft merken die Triger der Utopie gar nicht, wann sie diesen Schritt 
gemacht haben« (ibidem, s. 195). 

Pojo XI. prikazuje komunističku nauku ukratko ovako: 
»Ova nauka uči, da ne postoji nego jedna jedina realnost, ma- 
terija, sa svojim slijepim snagama: biljka, životinja, čovjek, 
plod su njezine evolucije. I ljudsko društvo nije drugo nego 
pojava i oblik materije, koja se razvija na rečeni način i po 
neotklonivoj nuždi teži, kroz stalni sukob snaga, prema konač- 
noj sintezi: društvo bez klasa. U takvoj nauci kao što je očito, 
nema mjesta za ideju o Bogu, ne postoji razlika između duha 
i materije, između tijela i duše, nema života duše poslije smrti, 
niti da se iz ovoga života porađa drugi . . .« 

»Komunizam lišava čovjeka njegove slobode, duhovnoga 
osnova njegova djelovanja. On oduzimlje svako dostojanstvo 
ljudskoj ličnosti i svaku moralnu kočnicu, kojom bi se odupi- 
rao slijepim nagonima. Čovjeku pojedincu u odnosu prema ko- 
lektivu nije priznato nikakvo prirodno pravo ljudske ličnosti, 
a pridaju se zajednici, jer je ličnost u komunizmu neznatni 
kotačić sustava. Zatim se u odnosima čovjeka prema čovjeku 
ističe načelo apsolutne jednakosti i niječe svaka hijerarhija i 
svaki auktoritet, pa bio on uspostavljen i od Boga, ubrojiv tu 
i auktoritet roditelja. Sve ono, što među ljudima postoji od 
tako zvane vlasti i podređenosti, sve to potječe od kolektiva 
kao prvoga i jedinoga izvora.?? 

Konačni je sud Pija XI. o vrijednosti komunističkog su- 
stava: »Eto sustava punog pogrešaka i sofizama, koji je u su- 
kobu i s razumom i s božanskom objavom; sistema, koji ruši 
socijalni poredak, jer je isto što i rušenje njegovih izvornih 
temelja; sustava, koji ne priznaje pravo porijeklo prirode i 
svrhu države, koji negira pravo ljudske osobe, njezino dosto- 
janstvo i slobodu.«3% 

4. Kritika auktoriteta. Načelo je kršćanske filozofije: Sma- 
traj čovjeka tako dugo dobrim, dok se ne dokaže, da je zao. 
No i onda, kad se dokaže, da je zao, ljudi nastoje već iz obič- 
nih humanih, a pogotovu iz kršćanskih motiva, da ga ispričaju 
i da krivnju umanje. Nekomu se ubraja kao olakšanje krivnje 
okolnost, što je hereditarno opterećen ovom ili onom zlom sklo- 
nosti. Drugima se umanjuje krivnja poradi nedostatne nao- 
brazbe, odnosno odgoja. Trećima umanjuje krivnju zlo dru- 


: 2% Pijo XI.: Encikličko pismo »Divini Redemptoris« o bezbožnom 
komunizmu od 19. III. 1937. br. 9 i 10. 
% Citirana enciklika, br. 14. 

štvo, koje ih je pokvarilo ili na zlo navelo, ili koja druga okol- 
nost. 

Što vrijedi za prosuđivanje obična čovjeka, vrijedi i za 
prosuđivanje nosilaca vlasti. I oni su ljudi, podvrženi razno- 
vrsnim slabostima kao i ostali ljudi. Sve nepovoljne životne 
okolnosti, koje djeluju, ili mogu djelovati na ljude, mogu dje- 
lovati i na nosioce vlasti. Kad se, dakle, kritizira vlast, treba 
postupati kao i kod svake druge kritike. Najprije se uoče i 
priznaju sve lijepe, plemenite i za ljudsko društvo pozitivne 
strane, a onda tek dolaze na red negativne strane. Negalivne 
strane, kad su i dokazane, treba iznositi oprezno. Treba osuditi 
samo zlo, a štediti, koliko je moguće, samoga čovjeka. »De iis 
ergo qui munere publico funguntur non temere loqui decet, 
nec maligne eorum res gestas carpere; quamvis liceat eos scru- 
tari et de iis publice loqui et scribere, quatenus leges id per- 
mittunt, ut recte de iis iudicetur et utilitati prospiciatur. Quare 
peccant contra caritatem et iustituam, qui occulta aliquorum 
delicta, quae aliis non nocent, publicis foliis annuntiant, vel 
colloquis et sermonibus publicant, ut eos munere aliquo repel- 
lant. Observantiam eis debitam laedunt, qui eis contumelias 
irrogant, sive verbis sive scriptis, et qui eis debita denegat 
honoris signa.«%! To su načela objektivne kritike. Takova kri- 
tika donosi koristi ljudskoj zajednici. »Zdrava kritika unapre- 
đuje svaki rad, ali mora, da i jest zdrava.«?? 

Međutim, što se događa u praksi, kako u svijetu, tako i 
kod nas, naročito kroz posljednjih 20 godina? Auktoritet kri- 
tizira se na veliko, bez obzira, bez milosrđa, bez ikakvih kri- 


tičkih pravila. Ide se mnogoput tako daleko, da se auktoritetu 


ne priznaje ni dobra volja. Djeca s tolikim duševnim mirom 
i lakoćom govore o pogreškama svojih roditelja, da te srsi 
prolaze. Reakcija je na roditeljske kazne tolika, da djeca za 
štogod bježe od kuće, pa i samoubojstvo počinjaju. U školi se 
i u odgojnim zavodima rijetko opažaju pozitivne strane kod 
nastavnika i odgojitelja, ali zato učenici brzo zapažaju na- 
stavničke slabosti i pretjerano uveličavaju. Posljedica je toga 
averzija od profesorskog zvanja, premda je ono jedno od naj- 
idealnijih. 

31 Ianuarius Bucceroni: Institutiones theologiae moralis, pars I, 
vol. I., n. 704, p. 536. Romae 1914. 


22 Dr. Antun Radić: Sabrana Djela, svezak XIV. str. 214. Izdala 
>Seljačka Sloga« u Zagrebu. : ; 

Da su prilike u tom pogledu poslije svjetskog rata još gore. 
najjačim je dokazom knjiga »Sedmi Be«.58 Nevjerojatno, ali 
istinito. Knjiga od početka do kraja neprestano napada, vri- 
jeđa i ponizuje profesore. Pisac knjige -— do nedavna srednjo- 
školac, a sada sveučilištarac — upravo uživa u vrijeđanju svo- 
jih profesora. Napadaji su čas otvoreni, u formi grubi, da grub- 
lji već ne mogu biti, čas su opet uvijeni, podmukli, puni ci- 
nizma, do strajnosti sarkastični. Knjiga ima 131 stranicu. Sve 
su ispunjene samo negativnim profesorskim djelima. Kad čitaš 
knjigu, dobivaš dojam, da su profesori sami idijoti i kreteni, 
balast ljudskoga društva, nijesu vrijedni da žive. Pisac nije 
opazio ama baš ni jedne pozitivne crte ni na kojem od njih! 

Dobro je, da je pisac na koncu knjige dodao kratku auto- 
biografiju. Iz nje se vidi jasno, da su obiteljske prilike, u ko- 
jima je pisac živio, i odrastao, bile sasvim rastrovane. Zato su 
i na mladića samo negativno djelovale. Ako se k nepovoljnom 
obiteljskom utjecaju doda još i komunistička zaraza, koju knji- 
ga otkriva gotovo na svakoj stranici, onda se čovjek ne čudi. 
da je sav život, i vlastiti i tuđi, u očima ovog mladića tako crn. 
Dok je sva naša poštena javnost s indignacijom i gnjušanjem 
odbila knjigu, dotle mladić pisac više zaslužuje sažaljenje nego 
osudu. 

Utješno je i to, da je ova i ovakova kritika kod naše omla- 
dine ipak osamljeni slučaj. Kolikogod omladina kritizira svoje 
nastavnike i odgojitelje, ipak ne ide ni u stvari, a pogotovu ne 
formi ovako daleko, kao što je išao ovaj mladić! 

Kod kritike se činovnika govori opet o nesposobnosti i o 
neradu, o visokim plaćama, o zarađivanju izvan službe, o pod- 
mitljivosti, o intrigama jednih protiv drugih, o denuncijaci- 
jama, o vezama, pomoću kojih je tko prispio na ovo ili ono 
mjesto, o izigravanju zakona, kad se radi o ličnim interesima. 
Ljudi postupaju u kritici činovnika kao da se drže načela: 
»Činovnika smatraj tako dugo zlim, dok se ne dokaže, da je 
dobar.« 

U »Hrvatskoj Straži« tiskan je članak pod naslovom »Na- 
padaji na činovnike«. Članak nije potpisan, ali se iz sadržaja 
vidi, da je pisac uman, trijezan i staložen čovjek. On piše: »Ne 
sjećamo se, da je ikada bilo toliko napadaja na činovnike kao 


% Josip Horvat: »Sedmi Be«. Iz dnevnika jednog srednjoškolca. 
Zagreb 1939. 

danas. Na radničkim se skupštinama okrivljuju činovnici, da 
ih je 95% protiv današnjeg stanja, da vrše sabotažu, pa da su 
čak i oni najviše krivi, da u ovoj godini (1940) nije banska 
vlast postigla veći uspjeh . . . Nisu samo banovinski činovnici 
cilj takvih napadaja, nego se javno napadaju i gradski činov- 
nici i župnici, jednom riječju svi, koji vrše kakovu vlast . . . 
Sjeti se tu kakav seljački mladić i napiše članak, u kojem na- 
padne i predstojnika i veterinara i župnika, i to se sve štam- 
pa... Ovo ne vodi dobru. To znači rušiti u narodu svaki 
auktoritet vlasti ... Bez valjane uprave nema napretka. A 
upravu vode činovnici od. banskih savjetnika do kotarskih na- 
čelnika i općinskih bilježnika i blagajnika. I ovi ljudi nikada 
ne čuju o sebi dobre riječi ili priznanje, već samo napadaje. 
Kako će onda vršiti s voljom svoju službu . . . Sve ove pojave 
ne mogu se shvatiti drugačije, nego kao demagogija, jer se 
misli ovakvim napadajima ugoditi masama. No to je vrlo opas- 
no, jer znamo, da se demagogija uvijek osvećuje onome, koji 
se njome služi«.3+ 

Kad je pak govor o najvišim činovnicima u državi — mi- 
nistrima, onda čuješ samo to, kako »džepove pune«, kako masno 
zarađuju, kakvi su im dohoci, koliki dispozicioni fondovi, kako 
kupuju kuće i grade vile, koliko je miliona koji težak, i slično. 
Kod kritike se ulazi i u privatni život. Tu prolaze redovito još 
i gore. 

O svemu se tome javno govori i raspravlja. Svaki aukto- 
ritet se sistematski u novinama napada. Zato nije čudo, da je 
ovako nisko pao. Duhovito primjećuje Antun Radić:35 »Ljudi 
istom štogod napišu, izgrde koga, prigovore, što im na pamet 
pane, — i to je također kritika. Tako ne valja.« 

9. I sama vlast je kriva, da gubi ugled. Uzmimo slučaj dr- 
žavnog činovnika, koji je došao na visoki položaj bez sposob- 
nosti, bez znanja, bez kvalifikacija, — samo zato, jer je član 
vladajuće stranke, ili prijatelj s nekim, koji ima vlast. Ne radi 
ništa. Nikada ga gotovo nema u uredu. U saobraćaju sa stran- 
kama je prost. Kune da te srsi prolaze. U ličnom je životu 
prljav do vrata. Radi karijere je i položaja promijenio ne samo 
narodnost nego i vjeru. Prema višima je puzav do odurnosti, a 


5 >Hrvatska Straža«: »Napadaji na činovnike«. God. XII., 2. X. 
1940., strana 3. 
#5 Sabrana Djela, svezak XIV. str. 166—168. 

prema nižima je bahat i tiranin. Sva iole poštena publika, a 
napose seljaci, koji žive tradicionalnim prirodnim i kršćanskim 
poštenim životom, sude ovako: U školi su nas učili da pazimo 
na govor i biramo riječi. Ovaj pak visoki činovnik govori i ta- 
kove riječi, da nas je stid i ponoviti ih. Zakoni, i Božji i gra- 
čanski, brane kletvu; tako su nas roditelji i dobri susjedi 
učili; a ovaj gospodin kune gore nego ikoji seljak. Uvijek nam 
u školi i po novinama, a još više u knjigama za djecu, govore 
i tumače, da je »slatko i časno za domovinu umrijeti«, a ovaj 
čovjek bi izdao domovinu za jedno bolje mjesto ili unosniju 
službu, kao što je Juda izdao Isusa. Vlastiti nas razum uči, a 
vjera još više tumači, da treba Boga štovati, i nedjeljom i blag- 
danom u crkvu ići, a ovaj gospodin živi i radi kao da Boga 
nema, a crkvu iznutra još ni vidio nije. Nas gospoda uče, da 
je sramota krasti. Tko ukrade, treba ukradeno vratiti. Ako 
je štetu načinio, treba je nadoknaditi. Protiv tatova postoje 
zakoni, oružnici, batine, zatvor, globa. A za ovoga gospodina? 
Nakupovao je zemlje. Sagradio više kuća. U štedionici ima de- 
belih para. Odakle sve to? Je li to njegova plaća donijela? Ni- 
pošto. To je privatno »zaradio«. I sad ljudi navode izvore pri- 
vatne zarade. A jedan je izvor prljaviji od drugoga. Konačno 
se pitaju: Zar za ovoga gospodina ne postoji zakon? Pa ni 
kazna? Dakle zakon postoji samo za male krađe i male tatove. 


Tu je zakon strog i neumoljiv. 'Tu nema smilovanja. A gospoda 


rađe što hoće i nikome ništa. 


Je li tip ovakova činovnika rijedak? Tko će se to usuditi 
ustvrditi? Zar naš javni život kroz posljednjih 20 godina nije 
iznio na površinu mnogo takovih tipova? Koliko se već puta 
javno raspravljalo i po novinama pisalo o korupciji među dr- 
žavnim činovništvom, a povod su dali baš ovakvi tipovi. Pri- 
prost čovjek seljak, koji sve to gleda i sve to zna, možda će 
pred takvim činovnikom i šešir skinuti, i glavu sagnuti, i koji 
komplimenat naći, ali u duši će se sablazniti, bit će ogorčen. 
Proklinjat će ne samo takva činovnika nego i sve druge. Reći 
će: nije samo ovaj takav; svi su takvi. Svi su »pokvarena go- 
spoda«. Nijednome ne vjerujem. 

Korupcija je našega javnoga života bila i posljednjemu se- 
ljaku poznata. Seljak je bio izgubio svako poštovanje prema 
bivšim vlastima i zakonima, tako da se među seljacima i javno 
govorilo: Možeš i čovjeka ubiti i najgore zlo učiniti; ako imaš 
novaca i platiš, ništa ti se ne će dogoditi. »Za novac se sve do- 
bije«. Prema tome su se i vladali; sjekli su tuđe šume, pri- 
svajali si tuđe zemljište, vladali se kao da nema zakona ni 
vlasti. 


Razumije se, da je takav mentalitet zao mentalitet, i da 
takvo shvaćanje zakona i vlasti zaslužuje svaku osudu. Ali se 
mora razumjeti i to, da narod nije došao sam od sebe do takva 
mentaliteta i do takva shvaćanja zakona i vlasti. Povod je 


dala sama bivša vlast i njezini bivši nosioci. Ako se, dakle, 


hoće podići u narodu poštovanje zakona i vlasti, a to nam je 
i te kako svima na srcu, treba najprije obračunati s korupci- 
jom općenito, a među nosiocima vlasti napose. No ni to nije 
dosta. Nije dosta reći za činovnika: ovaj nije korumpiran — 
taj ne spada među »pokvarenu gospodu«. Svaki pojedini či- 
novnik mora biti i pozitivan. To znači: biti na svom mjestu ne 
samo kao činovnik, kao javni radnik, nego i u privatnom, ličnom 


životu na što većoj etičkoj i moralnoj visini. Tada će istom ne- 


stati ovaj loš mentalitet o vlasti; tada će tek porasti cijena 
auktoritetu u narodu. 


6. Najdublji psihološki razlog, zašto se naš narod toliko 
bunio protiv vlasti, nalazi se u našoj političkoj povijesti. Kroz 
osam smo vjekova bili s Ugarskom, a kroz četiri vijeka s 
Austrijom, uvijek u podređenom i zapostavljenom položaju. 
Gdjegod je bilo što boljega i unosnijega, to je bilo u rukama 
stranaca. »Gdjegod se u nas gradila i dizala velika kakova 
tvornica ili fabrika, gospodar joj je bio Židov ili drugi tuđinac, 
i to ne samo vlasnik nego i sav upravni personal, sve do zad- 
njega nadglednika, a naš Hrvat samo radi i tegli, vuče i znoji 
se za plaću, koju mu odredi tuđinac. Gradi li se željeznica na 
našoj zemlji, eto ti tuđinca; siječe li se šuma ili gora, eto ti 
opet tuđinac; kopa li se iz zemlje ruda, srebro, ugljen, ili što 


28 Dr. Janko Penić: 


drugo, eto ti i opet tuđinca. Propane li koja seoska kuća na- 
šega roda, tko će kupiti zemlju, nego opet tuđinac? Prodaje li 
se velikaška zemlja, opet će je kupiti tuđinac, ili Židov.?$ 


S nama su postupali stranci onako, kako se postupa s uro- 
đenicima u kolonijama. A gdje je ikada na svijetu postojala 
jedna kolonija, koja je ljubila strance — gospodare? Mnogo 
se govori i piše, kako su francuske i engleske kolonije uzorno 
uređene, i na visokom stupnju kulture. Ističu se svakovrsne 
blagodati, što su ih donijeli sa sobom gospodari u kolonije. U 
tome ima mnogo istine. Sigurno je to, da su gospodari — jedni 
više, drugi manje — podigli u kolonijama škole, odgojne za- 
vode, sagradili bolnice, kakovih si sami urođenici ne bi ni kroz 
stoljeća sagradili. Sve to stoji. Sve to vide i sami urođenici. 
Ali urođenici vide i to, da ih strani gospodari na svakom koraku 
izrabljuju, i zato mrze strance. »Ja mislim, da sada lako ra- 
zumijete, zašto su se Kitajci ili Kinezi digli na tuđince. Sada 
bolje i to razumijete, zašto se Buri bore do zadnje kapi krvi 
protiv tuđincu. Zato se bore, jer je i kod njih, jer je i u nji- 
hovom domu tuđincu bolje, nego domaćem čovjeku.«97 


Kod nas je bilo jednako. »Kada . . . gledam — veli Antun 
Radić — tuđinski taj svijet i govor, a vidim, kako im je do- 
bro, jer sjede, razgovaraju, piju, puše, a lijepo su obučeni i 
ugojeni, — pitam sam sebe: Od kuda im to dobro? Ne oru i 
ne kopaju, pa ipak lijepo živu, dobro im je u našem domu. A 
seljak naš muči se i krvoloči, i svaki mu je dan sve to gore, 


ima sve to manje . . . Možda baš zato seljak ima sve to ma- 
nje, možda je njemu baš zato sve gore, što je među nama tu- 
đincu sve to bolje? — To ne treba ni pitati, to prosta pamet 


kaže. Kad danas k jednoj zdjeli sjedne više ljudi i kućne če- 
ljadi, nego jučer, to će i djeca vidjeti, da će onima biti manje, 
koji su jučer bili sami kod zdjele.«35 


8 Dr. Antun Radić: »Dom i sviet«. Dom, god. I. br. 13. Sabrana 
Djela IIL., str. 1938. 

#7 Dr. Antun Radić: na istom mjestu, str. 194. 

#5 Na istom mjestu, str. 193—4. 

U našem je narodu neraspoloženje prema strancima pre- 
lazilo iz koljena na koljeno. Svi su rodoljubi upirali prstom 
na strance kao na najveće narodno zlo. Uslijed toga se razvi- 
jala i mržnja u narodu na strance. Narod je prezirao strance. 
U našim se prilikama smatralo rodoljuba to većim, što se više 
isticao u borbi protiv stranaca i strane vlasti. Rodoljublje se 
mjerilo prema veličini opozicije protiv stranoga upliva i tu- 
đinske vlasti. Tako se kroz stoljeća u samu narav našega na- 
roda uvriježila mržnja na sve, što je tuđe, ali i na vlast, koja je 
bila gotovo uvijek usko i nerazdjeljivo povezana s tuđincima. 
Čim je naš čovjek čuo riječ »vlast«,y odmah bi pomislio na 
strance. Kako je bio u neprestanoj opoziciji protiv stranaca, 
tako je bio i protiv vlasti. 

Naš je narod dobio nadimak »pravdaški« narod. Kao da se 
neprestano svađa i pravda sam u sebi. Prema tome bi i sam 
nadimak bio nečastan. To ne stoji. Tu nije pravi izvor i uzrok 
nadimku »pravdaš«. Naš se narod kroz svoju historiju svađao 
i pravdao s tuđincima radi nepravda i izrabljivanja. Čas su se 
svađali i pravdali seljaci sa stranom vlastelom radi nepravednih 
podavanja u naravi, čas opet vlastela jedni protiv drugih radi 
vlasništva zemlje. A borbe su i svađe imale najviše i najjačega 
odjeka u hrv. saboru. U saboru su se neprestano čule tužbe i 
jadikovke na presizanje tuđe vlasti i na nepravde, što ih tu- 
đinci nanose našemu narodu. Sabor diljem čitave naše historije 
upozoruje na »pravice« našega naroda. Boriti se za »pravice« 
značilo je upravo boriti se za slobodu naroda, za slobodu i ne- 
ovisnost naroda. Kad čovjek s te strane promatra pravdanje 
našega naroda, a s te se jedine strane i mora promatrati, onda 
»pravdaštvo« našega naroda nije nisko i tračljavo međusobno 
natezanje radi kakvih malenkosti, nego je to borba za narodnu 
slobodu i narodni opstanak. Borba je pak za narodnu slobodu 
i narodni opstanak bila uvijek, i kod svih naroda, nešto časno 
i plemenito. Zato je i ovakvo pravdanje, koje znači borbu za 
slobodu, časno pravdanje, a nadimak »pravdaš« u smislu ova- 
kvoga pravdanja častan nadimak. 


Jasno je i dosljedno, da je radi neprestanih svađa, pravda- 
nja i borb4 sa strancima i njihovom vlasti postala već i sama 
narav našega čovjeka pravdaški nastrojena. Čestim se i mnogo 
opetovanim pravdanjem navukao na narav našega čovjeka već 
i habitus — trajno svojstvo pravdaško, pa se ono odrazivalo, 

a nažalost se još i danas u velikoj mjeri odrazuje, i u među- 
sobnom životu. Naši se ljudi, naučeni u povijesti na svađe i 
pravdanja sa strancima, svađaju i među sobom. Često se sva- 
daju i za štogod. U svađi gube i vrijeme i novac. Jer ljudi gle- 
daju samo neposredne činjenice, a ne zalaze u ispitivanje daljih 
i dubljih razloga, zato radije uzimaju pravdaštvo našega na- 
roda u smislu međusobnoga svađanja i daju nadimku »pravdaš« 
radije negativan nego pozitivan smisao. A ako uzmeš povijesni 
smisao pravdaštva, onda odmah opažaš, da je međusobno prav- 
daštvo samo neželjena posljedica onoga idejnoga pravdaštva 
ili narodne borbe za slobodu; da je međusobno negativno prav- 
daštvo izrođeno idejno ili pozitivno pravdaštvo s narodnim 
neprijateljima. 

Da je najdublji razlog bune protiv auktoriteta kod našega 
naroda bio baš u tome, što se naš narod morao uvijek boriti sa 
stranim elementom, vidi se i iz života i rada naših narodnih 
velikana. Sjetimo se samo nekih. Tu su Zrinski, Frankopani, 
Kvaternik, Starčević, Strossmayer, Radići i toliki drugi. U 
čemu je njihova veličina? Zašto ih narod slavi? U prvom redu 
zato, što su bili vatreni i nepokolebivi borci protiv strane vla- 
sti, koja je gospodovala nad našim narodom. »Strossmayera 
hvale, što je od svoga bogatstva dao nješto za škole, učenjake 
i druge narodne i dobrotvorne stvari. No to nije ništa, ili je to 
malo. Neizmjerno je više to, što je Strossmayer mnogo mislio 
i mnogo se borio protiv tuđinaca. Zato ga ni jedni ni drugi 
ne trpe, grde ga — a baš zato zaslužuje, da ga mi po- 
štujemo i ljubimo.«382 

Pravi su rodoljubi bili uvijek u opoziciji. I danas još ima 
na životu uglednih javnih radnika, koji su i 70-tu prestu- 


pili, a nikada u svom životu nijesu za vladu glasovali. Princip: 


je bio: Opozicija! Što je netko bio u žešćoj opoziciji, to je bio 
veći rodoljub. U opoziciji se došlo tako daleko, da je konačno 
narod bio u opoziciji prema svakoj vlasti, pa i onoj, koja mu 
je iskreno htjela dobro. Odgojen u opozicijonalnom duhu naš 
svijet misli, da i nema u životu druge mogućnosti, nego nepre- 


stano biti u opoziciji; buniti se protiv svakoga, svemu prigo- 


varati, sve rušiti. Jao onomu našemu političaru, koji bi bio pri- 
stao uz vlast! Pa makar i s najboljom nakanom! Pa makar i uz 


š%a Dr. Antun Radić: »Slava Štrosmajerova«. Dom, god. I. br. 19. 
Sabrana Djela II., str. 288. 

poštenu vladu! Odmah ga se nazvalo »prodanom mešinom«! 
»Malo ima koji naš političar, za kojega nije tko kazao i napi- 
sao, da je podmićen i da se prodao. Ovo je žalosna i sramotna 
stvar, a možemo je razumjeti samo tako, što je živa istina, da 
su hrvatska gospoda stotine i stotine godina zbilja pristajala 
uz one, koji su imali vlast, a to su bili većinom tuđinci. Razu- 
mije se, i posve je naravski, da su mnogi takvi domaći sinovi 
dobili i dobre službe i velike časti. Puk hrvatski stvorio je o 
svem tom svoje mišljenje: puk je to okrstio u svojoj duši na- 
rodnim izdajstvom ... No teško je o tom govoriti. Spomenut 
ćemo samo, kako je pučko dijete, pok. Ante Starčević, pristao 
uz ovo mišljenje, pa za svoje političke protivnike nije imao 
druge riječi, nego »prodane mešine«. Poslije njega lako je 
svatko došao do toga, da ga tkogod nazove »prodanom meši- 
nom«. »Prodana mešina« — to je tako poznata riječ u našim 
novinama i u običnom životu, da već i djeca znadu za kim vi- 
kati, da je »prodana mešina«.39 


V. Braća Radići prema auktoritetu. 

Posljednja su četiri decenija naše narodne povijesti, a na- 
pose našega kulturno-političkoga narodnoga života, usko po- 
vezana s Antunom i Stjepanom Radićem. To je činjenica, s ko- 
jom smo na čistu svi mi — živi svjedoci. Tu će činjenicu mo- 
rati priznati i sva kasnija pokoljenja. S njom će morati raču- 
nati svi pisci naše narodne povijesti, pa i oni, koji će se poja- 
viti na pozornici narodnoga života tek za koje stoljeće. 

Još je uvijek prerano govoriti o potpunom značenju rada 
braće Radića za naš narodni život. Danas je — jer smo preblizu 
samom životu i radu njihovu — teško izreći svestran i objekti- 
van sud o njima. To će učiniti povijest, koja će lakše mirno 
ispitivati i hladno prosuđivati sve momente — i pozitivne i ne- 
gativne — u njihovu radu, pa onda pružiti stvaran sud. Povi- 
jesti će biti lakše donijeti pravi sud o braći Radićima i stoga, 
što će imati pred sobom više plodova njihova rada. Po plodo- 
vima se poznaje drveće. Po plodovima se, što ih rode u svaki- 
dašnjem životu, prosuđuju i ljudi, i njihove ideje i njihov rad. 
: 1. Nas zanima samo njihov odnošaj prema auktoritetu. 


Kažem prema auktoritetu općenito — bio on državni ili crkve- 


*% Dr. Antun i Stjepan Radić: »Seljački Nauk«. Sabrana Djela VII. 
Strana 59 i 60. 

ni. U tu će nam svrhu najbolje poslužiti »Seljački Nauk«, koji 
su izradila oba brata zajedno.+? 

»Prvi temelj seljačkoj stranci jest vjera u Boga, i to 
s ovoga razloga: Ljudi među sobom ne mogu nikako ni živjeti, 
a kamo li napredovati bez pravednosti. Što je pravo, a što je 
krivo, to svaki čovjek nosi u svojoj duši, a to je čovjeku od 
Boga. Pravedan je posve samo Bog, a pravedan može biti i čo- 
vjek, ako sluša, što mu duša govori, ako je zdušan. A čovjek 
bez Boga i duše ne može biti zdušan, po tom ni pravedan.« 

»Ima ljudi, pa i političara, koji naučavaju posve drukčije 
i kažu od prilike ovako: Čovjek živi i ravna se u životu s lju- 
dima po svojoj naravi, onako po prilici kao i životinja. I to je 
istina, pa mi doista znamo: kao što od postanka svijeta vuci 
kolju ovce, a mačke dave miševe, sve po svojoj naravi, — da 
su tako i ljudi jedni druge davili i ubijali i drugačije im život 
otimali. I to je doista bilo po naravi, pa ipak se je duša čovje- 
čja u svako vrijeme proti tome bunila. Zato treba priznati, da 
čovjek sam spoznaje i vidi, da osim naravi ima u čovjeku još 
nješto po čem se čovjek ravna, pače po čem se ima ravnati. To 
nješto — to je čovječja duša i njezin izvor — Bog. Čovjek se 
tim i razlikuje od životinje, što osim naravi, koja jest i koja se 
poreći i potlačiti ne dade, spoznaje i priznaje i ono, što doduše 
svagda nije, ali bi imalo biti; to je ono, za čim čovječja duša 
teži te nije zadovoljna, dok toga ne postigne, a to je svako 
dobro, a u politici je to — pravednost.«*1 


»Bez ikakvoga reda i zakona nisu ljudi, što se zna, nikada 
nigdje živjeli i ne živu, i kakav god bio taj red i zakon, ljudi su 
ga se držali i pokoravali mu se, jer su vidjeli, da je bolji makar 
kakav red i zakon, nego svačija samovolja, koja čovjeku ne da 
ni časa mirno živjeti.« 

»Spomenuta je u ovom razlaganju i seljačka buna i fran- 
cuska revolucija. Kako se vidi, toga nama ne treba, jer mi 


*% Za >Seljački Nauk« kažu izdavač i urednik u predgovoru: »Izda- 
vajući djela dra Antuna Radića smatrali smo svojom dužnošću dati 
sasvim posebno mjesto onim spisima, kojima su autor zajedno Antun 
i Stjepan Radić. Program je više formulirao Stjepan, a na tumaču više 
radio Antun... Svakako bez ovoga »Seljačkog nauka« ne može se ra- 
zah ni seljački pokret ni razvoj hrvatskog naroda u zadnjih 30 
godina. 


“1 Dr. Antun i Stjepan Radić: »Seljački Nauk«. Sabrana djela VII., 
str. 93—94. 

idemo strogo po zakonu, pa ne treba, da komu i vlas s glave 
skinemo. Radimo li ovako, nitko nam ne smije ništa.«+?2 

O Crkvi i svećenstvu piše A. Radić: »Crkva je dosada je- 
dino mjesto, kamo čovjek seljak može doći i čuti od gospodina 
riječ prijateljsku, riječ milu, riječ pametnu, riječ žarku i po- 
letnu, koja mu govori srcu i umu, koja mu za čas barem sa- 
krije njegovu svakidašnju bijedu, koja mu rasvijetli vječnu 
tamu, u kojoj živi, i koja ga napokon vodi daleko i diže visoko, 
koja mu kaže, da mu je cijeli svijet brat, a Bog svima otac — 
jednako dobar, jednako pravedan. Jest, takovo je mjesto jedino 
crkva — ona prosta, ili fina, velika, ili mala seoska crkva. Pa 
kako narod ne bi u nju išao! Ta to je od postanka svijeta je- 
dino mjesto, u koje prost i neuk čovjek može doći pred gospo- 
dina, a da ga ne mora ništa moliti i ništa mu platiti! To je od 
postanka svijeta jedino mjesto gdje proste i neuke ljude go- 
spodin pozdravlja riječju: Braćo! A pred ostalu gospodu nije 
se narod do jučer smio ni pokazati, a kamo li da bi ga čemu 
učili i bratom nazivali!«+3 

Neki je seljak iz Podravine pisao »Domu«. U pismu se tu- 
žio na advokate. »Fiškali — oni nam zemlju prodaju. Nijedan 
grunt (zemljište) nije prodan bez odvjetnika. Ni porez državni, 
ni općinski nameti, ni gizdavo odijelo, ne vodi do prodaje, nego 
fiškali i procesi i silni biljezi (štempli)...« Antun Radić odgo- 
vara u »Domu«: »Za jednu malenkost, za dvije besjede nepro- 
mišljeno izrečene, za pedalj zemljišta — eto prkosa, eto pravde, 
prava i kriva svjedočanstva, eto odvjetnika, sudova, povjeren- 
stva na lice mjesta, eto parbe, sumnje, uvrijede Boga i nemira 
ljudima u komšiluku, eto na svršetku pustih troškova! Vama 
je poznato: imade kuća, koje su se s temelja upropastile -— 
zbog pravdanja. Recite sad: Je li, nije li ovako? A onda recite: 
Jesu li tomu krivi fiškali, što se svijet pravda?« 

Kako Antun Radić osuđuje pravdanje, tako odmah savje- 
tuje i mudro sredstvo protiv pravdanja. »Ako ste sami sebi pri- 
jatelji, sastanite se, izaberite četiri poštena starca iz sela, na 
čelo im postavite župnika, — i to vam neka bude sud: tu se 
najprije nagodite, ako imate s kim kakovu pravdu.«“* — To je 


“* N. dj., str. 94—95; 76—79. 

45 Dr. Antun Radić: >»Svećenstvo (popovi)«. Dom IV. Br. 17. Str. 
257—260. 

“4 Dr. Antun Radić: »Dobri ljudi«. Dom II. Br. 7. str. 110—113. 

»sud dobrih ljudi« ili »nagodbeni odbor« sa župnikom na čelu. 
— I opet veliko povjerenje prema svećenstvu. 

U stranci se raspravljalo i o zemlji, za kojom toliko teži 
naš seljak. I tu se stranka postavila na legalnu bazu. »U mno- 
gim hrvatskim krajevima ima narod premalo zemlje, a ipak 
zemlje ima prilično, samo što je mnogo zemlje u rukama je- 
dnoga čovjeka. Kako bi se to bolje uredilo, to jasno kaže naš 
program. Kako se vidi, to nije ono: »Dijelit ćemo gospodsku 
zemlju!« — kao da nije ničija, nego tu treba privole sabora, 
zemlja se po procjeni plati i t. d. A ako sabor pristane, nema 
sumnje, da će to učiniti samo rađi opće narodne koristi. Mi 
uostalom držimo, da će mnogi veliki posjednici i sami na to 
privoljeti, samo kad se jednom nađe način, da im se zemlja pri- 
stojno i u redu plati.«+5 


2. Sve je ovo, što smo do sada naveli iz »Seljačkog Nauka« 
i »Doma« pozitivno i u prilog auktoriteta. Niti se može ovome 
što dodati, a jednako ni prigovoriti. Štaviše, sve se ovo može 
samo pohvaliti. Kamo sreće, da se je u tom duhu i dalje pisalo, 
a pogotovu, da se u tom duhu razgovaralo na privatnim sastan- 
cima, stranačkim zborovima i javnim političkim skupštinama! 

Ali praksa svjedoči i drugo. U praksi se nije dosta štedio 
auktoritet. Udaralo se po auktoritetu, i crkvenom i državnom. 
Ne znaš, koji je više trpio. Kad čovjek, makar i površno, pre- 
gleda zadnji (XZXIX.) svezak »Sabranih Djela« dra Antuna Ra- 
dića, koji nosi naslov: »O čemu je pisao Antun Radić«, odmah 
upada u oči, kako je Antun Radić često kritizirao auktoritet. 
Još jasnijom biva slika, ako se listaju stranice pojedinih godi- 
šta »Doma«. A potpunu sliku dobivaš, kad se sjetiš svih onih 
* ispada na račun auktoriteta, što su se događali na raznim zbo- 
rovima: što tajnim, a što opet javnim, koje je stranka održala 
u svrhu propagiranje stranke. Tim su zgodama nastupali go- 
vornici svih kategorija i svih društvenih slojeva. Među njima 
je bilo takvih, koji su se obarali na auktoritet oprezno i uvi- 
jeno. Ali je bilo i takvih, koji nijesu birali ni izraza ni načina 
kad su kritizirali auktoritet. 

To su osuđivali i ugledni pristaše stranke. Kako su neki 
neodgojeni elementi stranke nekada ustajali protiv auktori- 
teta, tako su ustajali i protiv ugleda svojih vlastitih ljudi. Bivša 


45 >Seljački Nauk«, str. 44—45. 

Banska vlast bi o tome znala mnogo pričati. Ona je sama mu- 
ku mučila, kako ljude disciplinirati i naučiti poštivati aukto- 
ritet. Neki predstavnici bivše Banske vlasti bili su ljudi do- 
duše puni dobre volje i strpljenja, pa se mnogo trudili, da sa 

što manje žrtava opet uspostave red i disciplinu. ' 

Mnogi su odbijali strankine ispade protiv auktoriteta na 
polemike, što su ih strankina štampa i ljudi imali izdržati s pro- 
tivničkim kritičarima. U polemikama se ljudi uzrujavaju. Do- 
lazi do žestine. A u žestini čovjek i reče i napiše, što kasnije 
i sam osuđuje. U polemikama, kao i u svađama uopće, ljudi 
lako padaju u skrajnosti, pa tako i u skrajnost, da se preko 
dopuštenih međa kritizira auktoritet. Nema sumnje, da je u 
tome mnogo istine. Polemikama se dade dosta toga ispričati, 
što je nezgodno palo na štetu auktoriteta, ali bi se teško dalo 
ispričati sve. 

Auktoritet je najviše stradao pod pojmom »gospoda« — 
kasnije »pokvarena gospoda«. »Seljački Nauk« je smatrao go- 
spodom najviše činovnike, velikaše i kapitaliste. To su ljudi 
»kojima je njihova korist i previše zaštićena, pa baš zato i jesu 
uvijek gotovo naduta i silovita... Nastojanje, da se održi ili 
čak poveća činovnička samovolja i velikaška i kapitalistička 
vlast, ovo nastojanje zove naša stranka »gospodskom« politikom. 
Gospodskom politikom može se nazvati i svako tajno pogađanje 
među političarima, i onda svaku takvu političku spekulaciju, 
kod koje se narodu svako dobro obećaje, a zlo mu se daje.«*$ 

»Dok riječ »gospodin« našemu seljačkomu svijetu znači 
isto, što služben čovjek, gotovo isto, što silnik, ili dok znači kao 
neko više biće, komu moraš biti pokoran i podložan, pred kojim 
moraš i na zimi, i na vrućini, i na snijegu i na kiši stajati po- 
nizno otkrite glave i još lijepo reći hvala, ako najedamput ču- 
ješ: Marš van! — dok je tako bilo u Hrvatskoj, onda nije samo 
opravdano, nego je bilo upravo potrebno pisati proti gospodskoj 
samovolji, sebičnosti i pokvarenosti, ili jednom riječju proti 
gospodskoj politici.«+7 

Ovo je značenje pojma »gospodin« i »gospoda«, koje 
prvotno obuhvatalo visoko činovništvo, koje je najvećim dijelom 
uvijek bilo strano, i velikaše, koji su također — manje više — 
uvijek bili stranci, i kapitaliste (Židove) jednako strance, bilo, 


4 N. dj., str. 83. 
47 N. dj., str. 84—85. 

ako ne sasvim, a ono najvećim dijelom, ispravno. Međutim je 
kasnije pojam »gospoda« u lošem smislu prenesen i na domaću 
inteligenciju, koja je bila protiv Seljačke Stranke, a tijekom 
vremena i na svu domaću inteligenciju bez razlike. Tako je, 
konačno, pojam »gospoda« postao istovjetan s pojmom inteli- 
gencije, pa su svi inteligenti — bez razlike kojem staležu pri- 
padali — postali »gospoda«. Kako su kod nas inteligentni naj- 
većim postotkom bili ujedno i nosioci vlasti, bilo duhovne, bilo 


svjetovne, to je i vlast dobila sve one oznake, što ih u sebi ' 


sadržaje pojam »gospoda«. A da pojam »gospoda« u svom ne- 
gativnom značenju bude što jasniji, dodan mu je pridjev »po- 
kvarena.« Tako su u posljednje vrijeme svi nepoćudni inteli- 
genti, bili »pokvarena gospoda« kao što su u Starčevićevo doba 
bili »prodane mešine«. Dakako da je do neumjesne aplikacije 
pojma »pokvarena gospoda« dolazilo samo od neodgojenih i sa- 
mozvanih ideologa stranke, a ne od pravih, naobraženih, odgo- 
jenih i plemenitih ideologa, kojima je zacijelo bilo mnogo na 
srcu opće narodno dobro, pa i dobro naše domaće inteligencije 
svih staleža. 

Koliko je tko u našoj povijesti radio na rušenju auktori- 
teta, da li je to rušenje auktoriteta bilo samo sredstvo u poli- 
tičkoj borbi, ili pak i svrha, da li je rušenje auktoriteta bilo 
dio same ideologije, ili pak samo vremenska pojava, koja je 
nastala neopazice i protiv volje ozbiljnih i trijeznih vođa, o 
tome će konačni sud reći povijest. Mi konstatiramo samo činje- 
nicu s najboljom voljom i željom, da te nezdrave pojave što 
prije nestane iz našega javnoga života. Visoko je poštivanje 
auktoriteta nužno potrebno za napredak svakoga društva i 
svake države, pa tako i za napredak Nezavisne Države Hrvatske. 
Nezavisna Država Hrvatska mlada je ustanova. U njoj treba u 
svim smjerovima graditi tako reći od početka. Početne su grad- 
nje uvijek teške i skopčane s golemim žrtvama. A goleme će 
žrtve spremno doprinijeti narod samo onda, ako bude visoko 
poštivao svoju vlast. 


VI. Katolička Crkva i auktoritet. 

Katolička je Crkva najvatreniji propovjednik i najjači za- 
štitnik auktoriteta. To je njezina tradicija, da budno pazi, e se 
ne bi nigdje i ničim diralo u auktoritet. Toj je tradiciji ostala 
Crkva vjerna kroz sva vremena. Naglašivala ga je u vremena, 

kad su bila suvremena kraljevstva. Upozoravala je na ispravno 
shvaćanje, a osuđivala svako prekoračivanje uktoriteta, za 
vladanja raznih apsolutista i tirana. Ističe važnost auktoriteta i 

“ danas, kad je vijek demokracije, koja ne posvećuje baš naro- 
čitu pažnju auktoritetu, pa je auktoritet neprestano u opa- 
danju. 


1. Katolička Crkva uči, da je državna vlast od Boga. Bog 
je Stvoritelj ljudske naravi. A ljudska narav sili čovjeka na 
život u društvu — državi. Život je opet u društvu nemoguć bez 
vlasti. Prema tome, kako je od Boga ljudska narav, koja nužno 
traži društveni život u državi, tako je od Boga i vlast u državi, 
bez koje je nemoguć opstanak države. Leon XIII. upozoruje: 
»Magnus est error non videre, id quod manifestum est, homi- 
nes, cum non sint solivagum genus, citra liberam ipsorum vo- 
luntatem ad naturalem communitatem esse natos.«t8 Bog, koji 
je postavio svrhu —život u državi, postavio je i sredstvo za ži- 
vot u državi, a to je vlast u državi. Zato, kako je neposredno 
od Boga društvena ljudska narav, tako je neposredno od Boga 
i društvena vlast. 


Vrhovna državna vlast imade prava, kojih pojedini drža- 
vljani nemaju. Državna vlast može pojedinca kazniti smrću. 
U njezinoj je vlasti navijestiti rat i mnogo drugo slično. To su 
prava, kojih podanici u državi nemaju. Budući da ih podanici 
sami nemaju, to ih ne mogu ni predstavnicima vlasti u državi 
dati. Nitko drugome ne daje ono, čega sam nema. Prema tome 
je vlast u državi neposredno od Boga, a ne od državljana. 


Dok ljudi živu u jednoj državi, nužno se moraju pokora- 
vati vlasti te države. Niti mogu vlast u državi uništiti, a niti je 
mogu smanjiti. Vlast u državi ostaje uvijek ista. Ljudi mogu 
učiniti samo to, da nosilaca vlasti bude više ili manje, ali je 
vlast u sebi u svakom slučaju jednaka. To znači: kad ljudi ne 
mogu vlast u društvu ni uništiti ni umanjiti, da vlast ne ovisi 
o ljudima niti je ljudskoga porijekla, nego izravno potječe od 
Boga. Dosljedno tome, ljudi ne mogu ni raditi u državi što bi 
htjeli, nego moraju uvijek gledati, da njihovi čini budu u 
skladu s vlašću. »Ortum publicae potestatis a Deo ipso, non a 
multitudine repeti oportere. Seditionum licentiam cum ratione 


#8 Leo XIIL.: Encycl. »Diuturnum illud«, 29. Iunii 1881. D. B. n. 1856. 

pugnare ... Immoderatam sentiendi sensusque palam iactandi 
potestatem non esse in civium iuribus.. .«£9 

»Bez sumnje nije manje štetna za blagostanje naroda i za 
napredak svekolike ljudske zajednice zabluda onih, koji ne- 
promišljenim pokušajem oslobađaju svjetovnu vlast od bilo 
kakve ovisnosti o Najvišem Biću, prvom uzroku i apsolutnom 
gospodaru od koga zavise i pojedinci i ljudska zajednica... Ni- 
šta manje brižno i pažljivo treba upozoriti na bitnu nedostat- 


nost i krhkost svake norme socijalnoga života, koja počiva na | 


isključivo ljudskim temeljima i koja se ravna isključivo ljud- 
skim motivima i svoju snagu temelji na sankcijama čisto vanj- 
skog auktoriteta ... Tamo gdje se niječe ovisnost ljudskoga 
prava o božanskom pravu, tamo gdje se apelira jedino na pri- 
vidnu i nesigurnu ideju isključivo zemaljskoga auktoriteta i 
gdje se traže prava zasnovana ne na razlozima poštenja već na 
razlozima koristi, tamo i samo ljudsko pravo nužno gubi mo- 
ralnu snagu upravo u svojim najtežim primjenama. A ako se 
moralna snaga ukloni, onda je nemoguće tražiti od državljana, 
da je priznaju kao opravdanu i da doprinose žrtve.«50 

Podanici su u državi dužni iskazivati nosiocima vlasti po- 
štovanje, pokornost i vjernost. Ove obveze traži Crkva na te- 
melju Sv. Pisma. »Svaka duša neka se pokorava višim vlasti- 
ma, jer nema vlasti, da nije od Boga; a što su, od Boga su po- 
stavljene. Tko se dakle protivi vlasti, protivi se naredbi Bo- 
žjoj; a koji se protive, primit će osudu na sebe.«5! Crkva upo- 
zorava na Kristove riječi: »Podajte dakle caru carevo i Bogu 
Božje.«52 Sv. Pavao naglašuje: »Podajte svima, što ste dužni: 
komu porez, porez; komu carinu, carinu; komu strah, strah; 
komu čast, čast.«53 Sv. Petar uči: »Pokoravajte se svakoj od- 
redbi čovječjoj radi Gospodina: bilo kralju kao poglavici, bilo 
upraviteljima kao onima, koje on šalje da kazne zločince, a 
pohvale dobre.«54 

Podanici su dužni, priznati, da je vlast, što je imaju pred- 
stavnici vlasti, njima dana od Boga. Zato su obvezani pred- 


4% Leo XIIL: Encycl. >Immortale Dei«, 1. Nov. 1885. D. B. n. 1868. 

5 Pijo XIL: Enciklika »Summi Pontificatus«, od 20. listopada 1939., 
Katolički List, br. 44. od 16. studenoga 1939., str. 561. 

51 Rim. 13, 1—2. 

5 Mt. 22, 21. 

#8 Rim. 13, 7. 

54 1 Pet. 13—14. 

stavnicima vlasti iskazati čast. Podanici su dužni iskazivati čast 
svima nosiocima vlasti već prema veličini vlasti, što je vrše. 

Kako ima auktoritet pravo zapovijedati, tako je podanicima 
dužnost slušati. »Zato je i potrebno pokoravati se, ne samo radi 
srdžbe, nego i radi savjesti.«55 Prema tome, ako je državni 
zakon pravedan i nešto zapovijeda, dužni su se podanici po- 
koravati ne samo na oko nego i u savjesti. 

I uzurpatora su podanici, u određenim okolnostima, dužni 
slušati. Uzurpator je čovjek, koji je silom uklonio s vlasti za- 
konita vladara i sebi nepravedno prisvojio vlast. I njega su 
dužni podanici slušati kad u miru posjeduje vlast. Dužni su ga 
slušati u onim zakonima, koji se odnose na čuvanje reda u 
državi. Posluh ne izvire iz naslova, što bi prisvajač imao pravo 
donositi zakone. Posluh duguju građani radi općega dobra. Opće 
dobro traži da građani slušaju, jer bi inače dolazilo do nemira, 
pa bi država stradala. I skinuti zakoniti vladar treba da se 
složi s posluhom građana uzurpatoru. I njemu treba da je više 
na srcu opće državno dobro, koje se postizava posluhom gra- 
đana uzurpatoru, nego lično dobro, koje bi za nj nastalo kad 
bi se građani borili protiv uzurpatora. No građani su se dužni 
ustegnuti od svakoga čina, kojim bi priznali uzurpatora zako- 
nitim vladarom, ili pak njegovu vlast potvrdili ili odobrili.«5$ 

Podanici su dužni vlast vjerno slušati i zakone tako vršiti. 
Izuzetak su nepravedni zakoni. Kad su nepravedni zakoni na 
štetu ljudskoga dobra, ne vežu u savjesti. A kad su na štetu 
božanskoga dobra, tada ne vežu ni u kojem slučaju. Postoji na- 
ime objavljeno načelo: »Više se treba pokoravati Bogu, nego 
ljudima.«57 

2. Jednako Crkva štiti auktoritet i u obitelji, i oca i majke. 
Crkva neprestano stavlja djeci pred oči četvrtu Božju zapo- 
vijed: »Poštuj oca i mater, da dugo živiš i da ti dobro bude 
na zemlji.« U vezi s Božjom zapovijedi nalaže Crkva djeci, da 
ljube svoje roditelje. Ljubav traži i naravni zakon. Naravni je 
zakon jači od svih obveza, što ih je čovjek svojom voljom uči- 
nio. Zato Crkva ne dopušta sinu, odnosno kćeri, da stupi u 
samostan, makar su se zavjetom obvezali, ako su im roditelji 


55 Rim. 13, 5. 

5 U ovoj stvari isporedi: H. Noldin: De praeceptis Dei et Eccle- 
siaet5, n. 311, p. 329. Oeniponte 1922. Arthurus Vermeersch: Theologiae 
Moralis tomus I5, n. 231, p. 235. Roma 1933. 

57 Djel. Ap. 5, 29. S. Th. 1. 2. qu, 96. a. 4. €. 

u skrajnjoj nuždi, a u svijetu bi im mogli pomoći. I ako je 
dijete bez pristanka roditeljskoga ušlo u samostan, pod teški je 
grijeh obvezano istupiti, ako su roditelji u skrajnjoj bijedi, a 
ono bi im u svijetu moglo pomoći. 

Djeca su se dužna roditeljima pokoravati. Ta je obveza 
teška u svemu onomu, što je časno i dopušteno, a spada u dje- 
lokrug obiteljske skrbi za djecu. Obveza nastaje svaki puta kad 
roditelji izrijekom i ozbiljno nešto nalože, a traje tako dugo, 
dok su djeca pod roditeljskom vlašću. Pokornost traži Crkva na 
temelju Sv. Pisma: »Djeco! pokoravajte se roditeljima u svemu, 
jer je ovo vrlo ugodno u Gospodinu.«% Roditelji su po na- 
ravnom zakonu dužni djecu poučavati i odgajati. Odgojitelj- 
skoj roditeljskoj dužnosti odgovara kod djece dužnost po- 
slušnosti. A da je dužnost posluha teška kad roditelji u važnoj 
stvari ozbilno zapovijedaju, vidi se jasno u Sv. Pismu: »Slu- 
šajte, sinovi, nauk svoga oca; vršite ga, da se spasite. Jer je 
Bog zapovijedio, da sinovi štuju oca, i dao je materi vlast 
nad njezinim sinovima. Onaj koji štuje svoga oca, bit će raz- 
veseljen u sinovima, i kad će se moliti, bit će uslišan. Onaj, 
koji štuje svoga oca, živjet će dugo vrijeme, i onaj, koji je 
poslušan ocu, pribavit će radost svojoj materi. Onaj, koje se 
boji Boga, štuje svoje roditelje, on služi, kao svojim gospo- 
darima, onima, koji ga rodiše. Poštuj svoga oca i djelom i 
riječju, i u svakoj strpljivosti, da sađe na te njegov blago- 
slov, i da njegov blagoslov ostane s tobom sve do konca. Očev 
blagoslov gradi sinovima kuće, a materino prokletstvo ruši 
temelje. Nemoj se slaviti sramotom svojega oca, jer ono 
što služi njemu na ruglo, ne može služiti tebi na slavu. Jer 
čast svakoga čovjeka ovisi o dobrom imenu njegova oca, a 
nečastan otac služi na ruglo svomu sinu. Brini se, sinko, za 
svoga oca u njegovoj starosti, i nemoj ga nikada za života 
žalostiti. I ako je on oslabio u tijelu, imaj smilovanje prema 
njemu, i nemoj ga prezreti u jakosti svojoj; smilovanje prema 
ocu ne će otići u zaborav. O, kako je nečastan onaj, koji za- 
pušta svoga oca! Proklet je od Boga onaj, koji srdi svoju ma- 


ter.«5% »Proklet bio, koji ne bi štovao svoga oca i svoje ma-- 


tere; a sav će puk odgovoriti: neka bude tako.«$% Poslanica 


58 Kološ. 3, 20. 
5% Crkvenica 3, 2—18. 
$ V Mojs. 27, 16. 

Rimljanima među onima, koji čine »što ne valja« spominje i 
nepokorne roditeljima.«$! Sv. Pavao upozoruje »da će u po- 
sljednje dane nastati teška vremena, jer će ljudi biti . . . ne- 
pokorni roditeljima.«$? 

Djeca su obvezana štovati roditelje. Štovanje iskazuju ro- 
diteljima time, da u duši priznaju i cijene roditeljsku čast. 
Vanjskim će opet načinom pokazati štovanje, da o roditeljima 
lijepo govore i da im pomažu. 

Pijo XI. visoko ističe obiteljsku vlast, kad piše: »Obitelj 
imade od Boga misiju, a stoga i pravo na odgoj djece: neotu- 


“ đivo pravo, jer je ono nerazdjeljivo združeno sa strogom duž- 


nosti; pravo starije od svakoga prava građanskoga društva i 
države i stoga nepovredivo od bilo koje zemaljske vlasti.«$3 

Obiteljski je auktoritet po nauci Crkve tako važan faktor 
u ljudskoj zajednici, da ga mora i država poštivati: »Dvo- 
struka je dakle zadaća građanske vlasti, koja leži u državi: da 
štiti i promiče, a ne da apsorbira obitelj i pojedinca, ili čak, 
da se postavi na njihova mjesta.«$+ 

Leon XIII. stavlja sv. Obitelj za uzor našim, ljudskim obi- 
teljima. Ocevi neka se ugledaju u sv. Josipa i njegove vrline, 
majke u Bl. Dj. Mariju kao uzor Majku, a djeca neka slijede 
prekrasni primjer Isusove poslušnosti prema sv. Josipu i Majci 
Božjoj. »Filii vero familias in Iesu, qui erat subditus illis (Iloseph 
et Mariae), habent divinum oboedientiae exemplar quod admi- 
rentur, colant, imitentur.«65 

Obveza pokornosti traje samo tako dugo, dok je dijete pod 
roditeljskom vlasti. Kad dijete odraste i postane samostalno, 
prestaje obveza pokornosti. Dužnosti pak ljubavi i poštovanja 
prema roditeljima traju kroz cijeli život — dokgod roditelji 
žive. 

Od kolike je važnosti poštivanje roditeljske vlasti — kako 
to uči Kat. Crkva — najočitije dokazuje dnevno iskustvo. Ono 
je neposrednim svjedokom, da je dijete to bolje i ljudskoj 


$1. Rim. 1, 30. 

8 2 Tim. 3, 2. 

& Pijo XI., Enciklika >Divini illius magistri« — o kršćanskom od- 
goju mladeži, od 31. XII. 1929. »Korizmena poslanica katoličkog episko- 
pata Kraljevine Jugoslavije o kršćanskom odgoju mladeži od 20. veljače 
1930. 

8 Pijo XI.: »Divini illius magistri«. 

# Leo XIII.: Breve >»Neminem fugit« de 14. Iunii 1892. 

zajednici to korisnije, što više i iskrenije poštuje roditeljsku 
vlast. Zato je sasvim opravdano načelo onih, koji kažu: Ako 
boćeš znati kakvo je dijete, pitaj kako poštuje roditelje. 
Stoljeća dokazuju, da je Kat. Crkva svojom naukom ne- 
procjenjiva blagodat za ljudski rod, kako za cjelinu, tako i za 
pojedinca. Među blagodatima pak posebno mjesto zauzima na- 
uka Crkve o auktoritetu naravnih društava: obitelji i države. 
3. Kat. Crkva kroz cijelu svoju povijest neprestano ističe 
i brani svoju vlast. Dok su obitelj i država dva naravna dru- 
štva, Crkva je vrhunaravno društvo. Sva su tri ova društva 
neposredno od Boga. I vlast je u njima neposredno od Boga. 
Razlika je samo u tome, što vlast u obitelji i državi izvire iz 
samoga društva kao nužna prirodna vlastitost društva, a otkri- 
va je naš prirodni razum. Crkvi je pak vlast dao sam Isus 
Krist putem Objave. Crkvenu vlast, dakle, ne otkriva razum 


kao onu u obitelji i državi, nego mu je dana gotova od Sina: 


Božjega. 

Crkva ima božansku vlast, onu vlast, kojom je nekad 
Krist nastupao na zemlji. Isus Krist je rekao apostolima: »Dana 
mi je sva vlast na nebu i na zemlji. Idite dakle i naučavajte 
sve narode krsteći ih u ime Oca i Sina i Duha Svetoga; učeći 
ih, da drže sve, što sam vam zapovijedio. I evo ja sam s vama 
u sve dane do svršetka svijeta.«#6 Vlast, koju je imao Krist, 
ima i Crkva. Istu zadaću, koju je imao na zemlji Krist, ima 
kasnije — poslije Kristova uzašašća na nebo — Crkva. Kako 
je Krist nekada bio nerazdruživo povezan uz prvu Crkvu, tako 
je i danas. Samo je ta razlika, što je nekada bio uz Crkvu u 
vidljivom obliku — u ljudskom smrtnom tijelu, a danas boravi 
"uz Crkvu nevidljivo. 

Kat. je Crkva »društvo vrhunaravno, vidljivo, sveto i opće- 
nito, koje je Krist, dok je na zemlji boravio, osnovao i Cr- 
kvom prozvao ...lIsus Krist je utemeljio Crkvu da nastavlja na 
zemlji njegovo djelo, da se naime u njoj i po njoj plodovi ot- 
kupljenja, na križu stečeni, primjenjuju ljudima sve do konca 
svijeta.«67 

Posluh crkvenom auktoritetu ima zaslugu kao da je iska- 
zan samome Kristu. A neposluh se prema Crkvi mjeri težinom 
kao da je učinjen samome Kristu. »Tko vas sluša, mene sluša, 


% Mt. 28, 19—20. 
%7 Card. Gasparri: Cathechismus Catholicus*, qu. 123 et 125. 

i tko vas prezire, mene prezire; a tko mene prezire, prezire 
Onoga, koji je mene poslao.«$8 

»Vjera u Krista ne bi se održala čista i neiskvarena, kad 
je ne bi podupirala i ograđivala vjera u Crkvu, koja je stup i 
tvrđa istine.“ Krist sam, koji je Bog nadasve hvaljen uvijeke, 
podigao je ovaj stup vjere. Njegova zapovijed da slušamo 
Crkvu, te da riječi i zapovijedi Crkve poslušamo kao njegove 
vlastite riječi i zapovijedi, vrijedi za ljude svih vremena i 
krajeva.«$2 

Prednost ije auktoriteta Kat. Crkve nad svim ostalim 
auktoritetima na zemlji i u tome, što je auktoritet Kat. Crkve 
nepogrešiv. Nepogrešiv je Papa kad govori sa stolice, t. j. kad 
kao vrhovni pastir i učitelj svih vjernika uči nauku o vjeri i 
ćudoređu, koju ima držati čitava Crkva. Nepogrešiv je Papa 
zajedno s biskupima čitave Crkve kad svečano uče nauku o 
vjeri i ćudoređu. Ova nepogrešiva učiteljska vlast može nastu- 
pati izvan općega sabora, a pogotovu nastupa na općem saboru. 
Nepogrešivost Crkve jasno slijedi iz Sv. Pisma. Isus je rekao 
Petru, čiji su nasljednici Pape: »Ti si Petar, i na toj stijeni sa- 
gradit ću Crkvu svoju, i vrata je paklena ne će nadvladati.« 
»Ja sam se molio za tebe, da vjera tvoja ne oslabi, i ti obra- 
tivši se utvrdi braću svoju.« Apostolima, čiji su nasljednici 
biskupi, veli Isus: »Ja ću moliti Oca, i dat će vam drugoga tje- 
šitelja, da ostane s vama dovijeka.« »A tješitelj, Duh Sveti, 
koga će Otac poslati u ime moje, on će vas naučiti svemu, i 
napomenut će.vam sve, štogod sam vam rekao.« »A kad on 
dođe, Duh istine, uputit će vas u svu istinu, jer ne će od sebe 
govoriti, nego što čuje, govorit će, i javit će vam buduće 
stvari.« »Jer je našao za dobro Duh Sveti i mi, da ne stavljamo 
više nikakova bremena na vas osim ovoga potrebnoga.«709 

Crkvena je vlast toliko ugledna, da njezine presude potvr- 
đuje samo nebo. »Zaista vam kažem: Štogod svežete na zemlji, 
bit će svezano i na nebesima, i štogod razriješite na zemlji, bit 
će razriješeno i na nebesima.«7! ' : 

Dok su učinci drugih vlasti samo vremeniti i ne prekora- 
čuju zemaljskih međa, nego svršavaju u okviru vremena i ze- 


%# Lk. 10, 16. 

% Pijo XI., Enciklika »Mit brennender Sorge«, od 14. III. 1937. Vidi 
Katolički List, god. 1937. br. 19—22. 

7% Mt. 16, 18; Lk. 22, 32; Iv. 14, 16 i 26; 16, 13; Djel. Ap. 15, 12. 

7L Mt. 18, 18. 

maljskoga prostora, učinci se duhovne vlasti dižu nad zemlju, 
nad sve stvoreno i prelaze u vječnost. »Propovijedajte evanđelje 
svakomu stvorenju! Koji uzvjeruje i pokrsti se, spasit će se. 
a koji ne uvjeruje osudit će se.«7? 

Jer je crkvena vlast božanskoga porijekla i jer su poslje- 
dice crkvene vlasti tako dalekosežne, da donose sa sobom ne 
samo sreću i blagoslov zemajski, nego i sretnu, odnosno nesret- 
nu vječnost, zato je Crkva uvijek budno bdjela nad svojom 
vlašću. Kroz sve ju je vjekove visoko isticala i neumorno pro- 
povijedala. Kroz svu se povijest za svoju vlast neustrašivo bo- 
rila. U toj je borbi Crkva i teško stradala, ali nije nikada po- 
puštala. Na nijedno drugo crkveno dobro nijesu neprijatelji to- 
liko navaljivali, koliko na njezinu vlast. Tako je bilo kroz 
vjekove, tako je, i još gore, i danas. No Crkva nije nikada 
klonula. Ona je svijesna, da je njezina vlast s neba. Zato ju 
je nebo i u borbi za vlast pomagalo. A pomoć je Božja bila 
uvijek tolika, da je Crkva u svakoj borbi bila pobjednica. 


VII. Kako da se podigne ugled vlasti? 


1. Da se uzmogne podići ugled vlasti, treba najprije visoko 
poštivati Gospoda Boga, sam izvor svake vlasti. »Ponajprije 
treba upozoriti, da iznad svake druge realnosti stoji najviša, 
jedino vrhovno Biće, Bog, svemogući stvoritelj svih stvari, pre- 
mudri i najpravedniji Sudac svih ljudi. Ta vrhovna realnost, 
Bog, jest najapsolutnija osuda besramnih laži komunizma. I 
uistinu, Bog jest i to ne radi toga, što ljudi vjeruju, nego zato 
jer postoji i radi toga u Njega vjeruje i moli Mu se svaki onaj, 
koji ne zatvara namjerice oči pred istinom.«73 

Državnici treba da imaju neprestano Boga na pameti, ako 
hoće sačuvati, a pogotovu ako hoće podići svoj ugled. »Državni 
poglavari će dakle učiniti sve, kako ne bi na njihovom zem- 
ljištu i u njihovim narodima haračila bezbožnička propaganda, 
koja ruši sve temelje poretka. Nema auktoriteta vlasti na zem- 
lji, ako nije priznavan auktoritet Božanskoga Veličanstva. Za- 
kletva ne može imati vrijednosti, ako nije položena u ime ži- 
voga Boga.«T+ 


72 Mk. 16, 15—17. 
78 Pijo XI.: >Divini Redemptoris«, br. 26. 
74 Spomenuta Enciklika br. 74. 

»Kako se može održati bilo kakova pogodba i kakovu vri- 
jednost može imati neki ugovor ondje, gdje nema nikakve ga- 
rancije savjesti? Kako se može govoriti o garanciji savjesti, 
gdje je nestalo svake vjere u Boga i svakoga straha Božjega? 
Kad dignemo ovaj temelj, s njim se ruši čitav moral i više nema 
lijeka, koji bi mogao zapriječiti, da malo pomalo, ali neizbje- 
živo, dođe do propasti naroda, obitelji, države i same civili- 
zacije.«72 

»Sama pak država, vodeći računa o svojoj odgovornosti 
pred Bogom i pred društvom, ima po mudroj i trijeznoj upravi 
pružiti primjer svima drugima . . . Na isti način neka funkci- 
jonari i svi državni činovnici uz obvezu savjesti ispunjaju 
vjerno i nesebično svoje dužnosti. Time će nasljedovati svi- 
jetle primjere iz prošlosti i iz sadašnjosti onih značajnih ljudi, 
koji nijesu žalili što su u neumornom radu žrtvovali sav svoj 
život za dobro domovine.«76 


2. Činovništvo treba da je stručno obrazovano. Svaki treba 
da je u svojoj struci i u svome poslu na visini. To znači: treba 
gledati na sposobnosti, kvalifikacije i zaslužni rad kod podje- 
ljivanja služba i položaja, a ne na lične veze i stranačku pri- 
padnost. Riječ se korupcija ne bi smjela ni čuti u javnom ži- 
votu: A baš tu bio je izvor najvećem broju nedaća, koje su tištile 
zadnjih 20 godina naš javni i privatni život. Koliko je puta već 
javljeno u novinama o strahovitim pronevjerenjima, što su ih 
počinili državni činovnici? A druge prljavštine hilo u službi, 
bilo u privatnom životu? Narod je već toliko toga čuo i čitao, 
što se ne bi smjelo događati u državnoj upravi, da je već na 
sve to i otupio, pa uopće na mnoge bolesne pojave nije ni rea- 
girao. Kako to ide zajedno: na jednoj strani htjeti visoko pošti- 
vanje auktoriteta, a na drugoj strani trpjeti korupciju među 
činovništvom, radi koje se narod i te kaka sablažnjavao. Dok 
vlada korupcija, nema ni govora o poštivanju auktoriteta. Ko- 
liko više korupcije, toliko manje auktoriteta. Koliko raste moć 
korupcije, toliko se smanjuje ugled vlasti. To je jasno iz svag- 
dašnjega iskustva, a jednako i iz same naravi stvari. Narav 
auktoriteta traži, da ga nose oni, koji su u ljudskom društvu 
najsposobniji, najvredniji, najbolji. Kad si bilo koje društvo 


bira ili postavlja poglavarstvo, onda si bira između članova 


75 Pijo XI.: Enciklika »Caritati Christi«, od 3. svibnja 1932. 
7 Pijo XI.: >Divini Redemptoris«, br. 76. 

one, koji su najbolji, a ne ološ. Samo će takvi, koji sami za 
zajedničko dobro najviše doprinose, imati moralnu snagu tra- 
žiti i od drugih žrtve za zajedničko dobro. Tako je i u državi. 
Činovništvo treba da je na svom mjestu u svakom: pogledu. 
Onda tek ima pravo tražiti od naroda poštovanje i vršenje 
obveza prema državi, kako ih zakoni propisuju. : rd 
Čovjek je razumno biće. Zato se od čovjeka može tražiti 
samo razumna poslušnost. U naravi je razumna bića, da svemu 
traži razloge. Uvijek se pita zašto ovo ili ono? I Eod posluha je 
tako. Zašto moram slušati? Pogotovu je taj »zašto« velik, ako 
je posluh težak i neugodan. A posluh je u životu redovito 
skopčan s poteškoćama i neugodnostima. Rijetko je kada ugo- 
dan i drag. Naš je razum — radi slabosti ljudske — tako na- 
strojen, da najprije pita: tko zapovijeda, a onda tek što M 
vijeda. Ako je ugledan onaj, tko zapovijeda, lakše se u život 
sprovodi i ono što zapovijeda. Naprotiv, ako je neugledan i 
bez časti onaj, tko zapovijeda, teško će se progutati i ono, . 
zapovijeda — makar u sebi bilo i najbolje. Idealno je, i moralo 
bi se u životu kod poštivanja auktoriteta budno paziti na na- 
čelo: non quis, sed quid. Ne gledaj na onoga tko zapovijeda, 
nego na samu stvar, koju zapovijeda. Ako je stvar u sebi dobra 
i plemenita, poslušaj. Izvrši je, makar i nedostojan bio onaj. 
tko zapovijeda. To je opravdano. Tako bi ljudi morali činiti. 
Oni, koji su odgojeni, čine tako, i to im služi na čast. No pro- 
sječna publika, a ta je najbrojnija u životu, radije i prije pita 
tko zapovijeda, a onda što zapovijeda. Međutim i visoko odgo- 
jena publika, koja prije pita što se zapovijeda, a onda tek tko 
zapovijeda, lakše i spremnije posluša ono što se zapovijeda, 
ako je i onaj, koji zapovijeda, ugledan i na visini. Prema tome 
je važno, da nosilac auktoriteta bude ugledan ne samo za one, 
koji prije pitaju tko zapovijeda, a onda tek što zapovijeda, nego 
i za one, koji prije pitaju, što zapovijeda, a nakon toga tko za- 
povijeda. Očito je, dakle, da je za svaku vrstu ljudi od nepro- 
cjenjive važnosti, da su nosioci vlasti i lično i stručno pošteni 
i i ljudi. . 
i Diosa vida da država dobije uglednih nosilaca vlasti i is 
cipliniran narod, koji će svoju vlast rado i spremno slušati, 
presudnu ulogu igra škola. To vrijedi za sve škole, od najnižih 
do najviših, bile one stručne ili pak za opću naobrazbu. Skola 
ima služiti čovjeku i njegovu životu. Ona vrijedi toliko, koliko 

usposobljuje čovjeka za život. Korist je od škole duhovna i 
materijalna. Kako je duhovna korist nad materijalnom, tako se 
i vrijednost škole mjeri po tome, da li više donosi koristi du- 
hovne ili materijalne. Što je duhovna korist od škole veća, to 
je i sama škola vrednija. 

Manjak našega školstva bio je, a tako je danas gotovo opće- 
nito po svijetu, da svu brigu posvećuje sticanju znanja, a od- 
goju, izgradnji značaja, ili kako bismo pučki rekli poštenju, 
vrlo malo. Narod dobiva iz današnjih škola ljude pune svako- 
vrsna znanja. A kad gledaš etičko-moralnu stranu tih ljudi, 
karakter ili poštenje njihovo, često nalaziš jedva i minimum. 
Čovjek se snebiva od čuda: kako je moguće smoći toliko sna- 
ge, strpljivosti i ustrajnosti u skupljanju znanja, a karakteru ne 
posvetiti ni najnužniju pažnju? A školovani ljudi bez karaktera 
i poštenja što znače za narod? To su učeni izrabljivači naroda, 
daleko opasniji narodu od običnih, priprostih i neukih izrablji- 
vača. Ako kod čovjeka nije razvijena etičko-moralna strana, 
ako nije karakter, ako nema poštenja, ako ga u radu ne prati 
svijest odgovornosti pred Bogom i ljudima, a to baš naglašuje 
etika i moral, onda on gleda samo svoje interese. Što je uče- 
niji, to ima veće zahtjeve. Što je školovaniji, to znade više i 
uspješnijih načina, kojima će zahtjeve zadovoljiti. A jer nije 
karakter, ne će se žacati ni od kakvih sredstava, samo da za- 
dovolji svojim zahtjevima, bez obzira što će siromašni narod 
i najgore stradati. Zato su školovani ljudi, a u vjersko-moral- 
nom pogledu neodgojeni, samo teret narodu. I što je takve 
inteligencije više, to je narodu teže. : 

»Do danas su se svi činovnici (sudci, predstojnici, profesori 
itd.) školali u sveučilištu tako, da je sveučilište bilo kao nekakva 
fabrika činovnika. To nije dobro . . . Mladi ljudi dođu na sve- 
učilište, pa onda po dvije godine planduju, onda se malo uče, 
pa opet planduju, jer u školu (na nauk, ili kako se veli, »na 
predavanje«) ne moraju ići, — a profesore njihove država 

mora plaćati. Kad prođe i četvrta godina, onda na vrat na nos 
uče i polože ispite, pa sad hajd u narod — u službu. Ovakvo 
školanje — to je uzrok cijeloj našoj nevolji . . . To ne valja. 
Tko hoće da za plaću služi, taj treba da se za to ozbiljno pri- 
pravlja: dan na dan, godinu za godinom.«77 


77 Dr. Antun i Stjepan Radić: »Seljački nauk« — »Više državne 
škole, str. 54. 

»Cilj je našega školovanja — lakši život, uživanje, što 
veća lagodnost u svemu. Život je narodni naprotiv sama go- 
tova patnja, oskudica. 'To nas ne privlači, to nas tjera od 

«78 i 
poje su danas — sud je Antuna Radića, — koji bi se 
znanjem obogatili i prosvijetlili, a uz to zdušni i pošteni ostali. 
Ali ako se takav gdje nađe — a nađe se ipak — taj onda vri- 
jedi tri puta više, nego drugi »inteligentan« i prosviećen čovjek 
bez pravoga poštenja.«7? 

»Mnogo se viče na našu inteligenciju ili ,gospodu'. Mnogo 
je u njoj zla, to je istina, — ali tu treba dobro razlikovati, Nije 
sve inteligencija, što nosi švabske hlače; pače ni sve ono nije 
inteligencija, što je svršilo škole, makar i visoke. Za inteligen- 
ciju nije dosta ni visoka škola, ni visoka služba. Za inteligen- 
ciju treba visok um i dobro srce; tko: to ima, taj je pravo 
»inteligentan«, taj poštuje svoj narod, jer poštuje sebe i sve 
svoje. A mi Hrvati imamo, hvala Bogu, i takve inteligencije + 

"480 

dere škola pazi na sticanje znanja, tako se uporedo neka 
brine i za odgoj. Naučni i odgojni momenti neka idu uporedo. 
Samo je naobražen i odgojen čovjek — kulturan čovjek, potpun 
čovjek. Kako se u građanskom životu puno naglašuje vrijed- 
nost čovjeka, koji se vlada prema propisima građanske uljud- 
nosti, koja i nije drugo nego praktična posljedica etičkih i 
vjersko-moralnih načela, tako još više treba isticati veličinu 
samog izvora, samih etičkih i vjersko-moralnih načela. Bog, 
vjera, Crkva, narod, poštenje — to su pojmovi, sop treba ne- 
prestano osvježivati i u teoriji i u praksi po svim školama. Radi 
Boga i iz vjersko-moralnih načela treba najprije raditi za na- 
rodno dobro. Privređivati narodu, koristiti narodu, dizati za 
rod, liječiti narod; onda tek imade inteligenat sravu tražiti od 
naroda, da ga narod primjereno njegovu staležu D naditava: 

Glas Božji u svojoj duši treba neprestano slušati. On nas 
neodoljivom snagom upućuje na dobro. To vrijedi u radu za 

lično dobro. To treba imati na pameti i u radu za narodno do- 
bro. U tom duhu treba odgajati omladinu u školama, a školo- 


78 Dr. Antun Radić: »Narod o sebi«, Zbornik III. Zagreb 1898., str. 

. 7% Dr. Antun Radić: >Trideset milijuna Hrvata«. Dom IV. br. 16., 


. 246 i 247. ka 
i % Dr. Antun Radić: »Inteligencija«. Dom II. br. 11, str. 161. 

vani će ljudi onda tako odgajati narod. »Kako bi to bilo, da 
bi narod u duši baš svagda nosio glas Božji? Zašto bi to mo- 
ralo biti? Zato, što je čovječja duša od Boga, i nju se ne može 
prevariti nikako: sve na svijetu možeš prevariti, ali duše svoje 
ne možeš prevariti. Duša ti može biti zla i crna, ali ona svagda 
zna, da je zla i crna, nju uvijek nešto vuče za pravicom i za 
svijetlom, i nema mira dok ne dođe dobro.«$1 

Antun se Radić jednom zgodom obraća mladencima, pa im 
stavlja na srce: »Kad vam bude najteže u životu, i kad osta- 
rite, pa se ogledate za sobom na cijeli život, — sve će biti 
tamno, tužno i na duši teško, a samo ono, ako ste komu dobri 
bili, — to će biti svijetlo, radosno i duši lako. Drugoga dobra 
i nema na svijetu osim .toga, što je čovjeku dobar.«2 Za sebe 
čovjek pak otvoreno priznaje, a to je porazan sud za vri- 
jednost naših škola: »Ja sam — hvala Bogu! — i ja sam pro- 
šao te visoke škole. Bog mi je svjedok! nikad mi tamo nijesu 
potresli dušom učeći me: Sinko, čuvaj se zla! Nikad! I ako se 
danas bojim Boga, i ako ikoliko hoću dobro, imam zahvaliti 
samo svojoj dragoj i nikad dosta oplakanoj materi i ocu mo- 
jemu, a ne visokoj školi.«3 
4. Po općem je priznanju Kat. Crkva najjači faktor na 
svijetu u obrani i dizanju auktoriteta, kako svoga, tako obitelj- 
skoga i državnoga. Crkva će tu uzvišenu svoju zadaću vršiti 
to uspješnije, što će biti slobodnija u svom radu. Zato je država 
u svom vlastitom interesu dužna dati Kat. Crkvi potpunu slo- 
bodu rada. Država je dužna podupirati Crkvu u njezinu radu, 
jer je svaki uspjeh Crkve ujedno i uspjeh države. Sve, čime je 
Crkva oplemenila i obogatila svoje vjernike, oplemenila je i 
obogatila podanike države, jer su iste osobe i u isto vrijeme i 
vjernici Crkve i podanici države. Hitjeti podići auktoritet dr- 
žavi i obitelji, a ne htjeti dati slobode Crkvi, najsposobnijemu 
i najpožrtvovnijemu radniku na polju auktoriteta, znači piliti 
granu, na kojoj država sjedi. Do danas se — nažalost — ito 
događalo. Vikalo se na Crkvu, sputavala joj se sloboda rada. 
Ima država, koje ne će da prihvate ruku suradnicu Crkve. 
Posljedica je takva postupka neprestano širenje i jačanje ko- 


81 Dr. Antun Radić: >»Javno mnijenje«. Dom II. br. 12, str. 178—179. 
%# Dr. Antun Radić: »Riječ mladencima«. Dom III. br. 20, str. 347. 


8 Dr, Antun Radić: >I među krmcima se, kažu, pozna tko je sta- 
riji.« Dom I. br. 16, str. 245. 

munizma, toga najljućega neprijatelja i Božjega i ljudskoga 
auktoriteta. ' 

Potrebno je, da, nužno je, da se države što tjesnije pri- 
klone Crkvi. Traže to opći interesi cijeloga čovječanstva. Na 
to upozoruje Pijo XI.: »Ali je država u isto vrijeme Crkvi du- 
žna dati potpunu slobodu, da bi mogla izvršiti svoju božansku, 
čisto duhovnu misiju. Time će moći pridonijeti i samome iz- 
bavljenju naroda iz strahovitih smetnja današnjice. Danas se 
sa svih strana čuju očajni pozivi svim duhovnim i moralnim 
snagama. To je i pravo, jer ako hoćemo pobijati zlo, tada treba 
gledati u njegovo porijeklo, koje je duhovne naravi. Iz toga 
otrovnoga izvora po paklenskoj logici izlaze sva zla komunizma. 
Danas se među svim moralnim i duhovnim snagama ističe bez 
sumnje Kat. Crkva i radi toga traži samo dobro čovječanstva, 
da se ne prave zapreke njezinoj akciji.«34 

Danas nije suvremeno braniti auktoritet. Obratno, suvre- 
meno je napadati auktoritet. Što netko više napada auktori- 


tet, to je, po krivom sudu današnjeg svijeta, suvremeniji. No | 


Crkva ipak brani auktoritet. Brani ga svom snagom. Radi toga 
mnogo trpi i mnogo strada. Ali će doći vrijeme, i nije daleko, 
kad će Kat. Crkva dobiti javno i trajno priznanje, da je izdr- 


žala gigantsku borbu s neprijateljima auktoriteta, i spasila - 


ljudskom društvu ne samo auktoritet nego i sam opstanak. 


8% Pijo XI.: »Divini Redemptoris«, br. 77. 


S dopuštenjem nadb. duhovnog stola u Zagreba od 23. VIII. 1941. br. 12346., 

